Έως την Μ. Τετάρτη το δώρο Πάσχα στους δικαιούχους - ΑΧΑΪΚΗ ΠΟΛΙΤΕΙΑ\nΈως την Μ. Τετάρτη το δώρο Πάσχα στους δικαιούχους\n20/04/2021 12:10 59 views0\nΤο αργότερο έως την Μεγάλη Τετάρτη (28/4) θα πρέπει να καταβληθεί το δώρο Πάσχα στους εργαζόμενους του ιδιωτικού τομέα.\nΟι εργοδότες ωστόσο, μπορούν να πληρώσουν το δώρο Πάσχα στους εργαζόμενους και νωρίτερα. Το χρονικό διάστημα που υπολογίζεται το δώρο Πάσχα αρχίζει από την 1η Ιανουαρίου μέχρι τις 30 Απριλίου κάθε χρόνου.\nΕάν ένας εργαζόμενος πληρώνεται με μισθό και εργαζόταν όλο το παραπάνω διάστημα, τότε δικαιούται μισό μηνιαίο μισθό. Εάν δεν εργαζόταν όλο το παραπάνω διάστημα δικαιούται μέρος του δώρου ανάλογο με το διάστημα που εργάστηκε.\nΠώς υπολογίζεται το ποσό του δώρου:\nΠώς θα λάβουν το Δώρο όσοι είναι σε αναστολή εργασίας:


Έχει πάρει… φωτιά η ΑΕΚ. "Τριάρα" σε Αστέρα Τρίπολης - Tromaktiko.gr\nΈχει πάρει… φωτιά η ΑΕΚ. “Τριάρα” σε Αστέρα Τρίπολης\n20 Ιανουαρίου 2019 22:00\nΗ ΑΕΚ βρίσκεται σε εξαιρετική κατάσταση. Μετά τον ΠΑΣ Γιάννινα, η Ένωση επικράτησε άνετα εντός έδρας και του Αστέρα Τρίπολης με 3-0, για την 17η αγωνιστική της Superleague κι επέστρεψε στην τρίτη θέση.\nΗ ΑΕΚ έχει γυρίσει… τον διακόπτη κι εντυπωσιάζει. Η ομάδα του Μαρίνου Ουζουνίδη έπαιξε εξαιρετικό ποδόσφαιρο για δεύτερο σερί παιχνίδι και μετά το 0-4 επί του ΠΑΣ Γιάννινα στους Ζωσιμάδες, επικράτησε άνετα και του Αστέρα Τρίπολης με 3-0 στο ΟΑΚΑ, για την 17η αγωνιστική της Superleague.\nΗ Ένωση, η οποία “καθάρισε” την υπόθεση νίκη από το πρώτο εικοσάλεπτο, επέστρεψε στην τρίτη θέση της βαθμολογίας, εκμεταλλευόμενη και την ήττα του Ατρομήτου από την Ξάνθη. Σκόρερ ήταν οι Λιβάγια (9΄), Αλεφ (11΄), Πόνσε (20΄-πέναλτι).Ο αγώνας\nΗ ΑΕΚ μπήκε αποφασισμένη να πετύχει ένα γρήγορο γκολ και να βάλει από νωρίς βάσεις νίκης και κατάφερε τελικά να πετύχει τρία στα πρώτα είκοσι λεπτά, “καθαρίζοντας” από νωρίς το τρίποντο.\nΗ Ένωση κατάφερε να βρει δίχτυα σε δύο στατικές φάσεις. Τα εξαιρετικά χτυπήματα του Γκάλο άνοιξαν τον δρόμο για ακόμα μία άνετη νίκη, με τον Λιβάγια να κάνει το 1-0 στο 9′, έπειτα από εκτέλεση κόρνερ του Βραζιλιάνου και τον Άλεφ να κάνει το 2-0, έπειτα από σέντρα του Γκάλο και κεφαλιά πάρε-βάλε του Τσιγκρίνσκι΄.\nΣτο 20΄ ο Μάνταλος κέρδισε πέναλτι σε ανατροπή από τον Μουνάφο και ο Πόνσε ευστόχησε από τη βούλα για να φτάσει τα 10 γκολ στο πρωτάθλημα και να κάνει το 3-0.\nΜε την ΑΕΚ να έχει σκοράρει ήδη τρεις φορές στο πρώτο εικοσάλεπτο, το παιχνίδι είχε κριθεί από νωρίς. Το σύνολο του Μαρίνου Ουζουνίδη έριξε ταχύτητα, με τις δύο ομάδες να παίζουν αρκετά σκληρά. Στο 41′ ο Μάνταλος κλώτσησε, μάλιστα, εν ψυχρώ τον Ιγκλέσιας, όμως ο διαιτητής Φωτιάς του «χάρισε» την αποβολή, τιμωρώντας τον μόνο με κίτρινη κάρτα.\nΟ ρέφερι δεν είδε ούτε το πέναλτι σε χέρι του Μουνάφο στο 47΄, με την ΑΕΚ να ανεβάζει εκ νέου στροφές στο δεύτερο μέρος, αλλά να μην μπορεί να στείλει την μπάλα στα δίχτυα, με τους Πόνσε (56΄, 76΄), Οικονόμου (57΄). Το 3-0 “σφράγισε” τις προσπάθειες των δύο ομάδων και πιστοποίησε ότι η ΑΕΚ βρίσκεται σε εξαιρετική αγωνιστική κατάσταση.Οι συνθέσεις\nΑΕΚ (Μαρίνος Ουζουνίδης): Μπάρκας, Γκάλο, Οικονόμου, Τσιγκρίνσκι, Μπακάκης, Χουλτ, Μπακασέτας, Αλέφ, Μάνταλος (71΄ Κρίστιτσιτς), Πόνσε (82΄ Γιακουμάκης), Λιβάγια (77΄ Κλωναρίδης)\nΑΣΤΕΡΑΣ ΤΡΙΠΟΛΗΣ (Γιώργος Παράσχος): Παπαδόπουλος, Κώτσιρας (46΄ Βλάχος), Πασαλίδης, Τριανταφυλλόπουλος, Κυριακόπουλος (65΄ Φερνάντεθ), Άνχελ, Βαλιέντε, Ιγλέσιας (73΄ Δουβίκας), Μουνάφο, Καλτσάς, Μανιάς\nΑντιοξειδωτική διατροφή καρκίνος: Πώς μπορούν να βοηθήσουν τα αντιοξειδωτικά στην υγεία;


Σημαντικός ο κύριος λόγος της ΑΝΑΒΟΛΗΣ στην εκδίκαση – Τι ζήτησε ο Αθλητικός Δικαστής\nΠήγε να δει τον Μολ, αλλά ήταν χάλια…\nΓιουβέντους: Βραβείο… ΚΑΚΟΓΟΥΣΤΙΑΣ στη φανέλα της προπόνησης! (ΦΩΤΟΓΡΑΦΙΑ)\nΗ ΚΙΝΗΣΗ του Μαρινάκη με το που τελείωσε το ντέρμπι κόντρα στην ΑΕΚ!\nΤο σήριαλ της ένστασης του Απόλλωνα για αντικανονική συμμετοχή του Ουζόχο καλά κρατεί και ο κύριος λόγος της αναβολής στην εκδίκαση είναι επειδή ο Αθλητικός Δικαστής θέλει να δει τα πρακτικά από την συνεδρία του ΚΟΑ και να ξεκαθαρίσει από πότε ισχύει η ακύρωση του δελτίου υγείας του Νιγηριανού πορτιέρο.\nΌπως έγινε γνωστό η εκδίκαση της υπόθεσης από τον Αθλητικό Δικαστή πήρε παράταση για την Τετάρτη (9/2) και όπως αναφέρουν οι τελευταίες πληροφορίες υπάρχει συγκεκριμένος λόγος.\nΟ Αθλητικός δικαστής θέλει να ξεκαθαρίσει αν η ακύρωση του δελτίου υγείας του Ουζόχο ισχύει από την ημέρα έκδοσης του ή από το Σάββατο (9/2) και μετά όταν και πάρθηκε η απόφαση από το ΔΣ του ΚΟΑ για ακύρωση.\nΣύμφωνα με τις ίδιες πληροφορίες, σημαντική μέρα θα είναι η Τρίτη (12/2) όταν το ΔΣ του ΚΟΑ θα επικυρώσει τα πρακτικά της συνεδρίας του Σαββάτου (9/2). Τα πρακτικά πάντα επικυρώνονται την επόμενη συνεδρία, κάτι που αναμένεται να γίνει την Τρίτη.\nΟ Αθλητικός Δικαστής ζήτησε τα πρακτικά και αυτά αναμένεται να του παραδοθούν την Τρίτη (12/2) για να ξεκαθαρίσει τι ισχύει ακριβώς με την ακύρωση του δελτίου υγείας.\n«Το όνομα του Βασίλη Δημητρίου του ανίκανου αυτού ρέφερι, αλλά…» (ανακοίνωση)\nΣΥΝΑΝΤΗΣΗ των δύο


ΠΡΑΜΑΤΑ ΚΑΙ ΘΑΜΑΤΑ ΣΤΟ ΕΛΛΗΝΙΚΟ ΠΟΔΟΣΦΑΙΡΟ Ν.1.\n(ΤΕΛΙΚΑ ΦΤΑΙΕΙ Η Ε.Ε.Α. Ή Ο ΠΑΝΟΠΟΥΛΟΣ ΓΙΑ ΤΗΝ ΞΑΝΘΗ;)\nΟ «κόσμος των επιχειρήσεων» σιχαίνεται την Δημοκρατία, γι’ αυτό λειτουργεί στην βάση του «ενός ανδρός αρχή». Πρακτικά αυτό σημαίνει πως γίνεται ότι θέλει ο ιδιοκτήτης. Ειδικά οι «παλαιάς κοπής» επιχειρηματίες είναι αυτοί που κάνουν ότι τους κατέβει και μετά από πίσω ακολουθεί μια ομάδα στελεχών να συμμαζέψει τα (όποια) χάλια τους. Σε κάθε περίπτωση επιβάλλουν με την ισχύ των μετοχών τους τις «λογικές» ή «παράλογες» αποφάσεις τους. Αποφάσεις οι οποίες μπορεί να έχουν αρνητικές επιπτώσεις σε μεγάλη μερίδα κόσμου. Αποφάσεις που κρίνουν την τύχη εμβληματικών για έναν κλάδο ή μια περιοχή επιχειρήσεων. Μια τέτοια περίπτωση είναι αυτή που θα σχολιάσουμε σήμερα.\nΜΕΛΙΣΣΑΝΙΔΗΣ: ΔΩΡΗΤΗΣ ΜΕ ΤΑ ΛΕΦΤΑ ΤΩΝ ΑΛΛΩΝ\n(ΠΗΡΕ ΔΑΝΕΙΟ ΑΠΟ ΤΗΝ ΠΑΕ ΓΙΑ Ν’ ΑΓΟΡΑΣΕΙ ΤΑ ΣΠΑΤΑ)\nΘυμάστε τον Μάη του 2018 που βγήκε το πρόγραμμα πλειστηριασμού των Σπάτων; (βλέπε εδώ). Του προπονητικού της ομάδας που με δανεικά είχε φτιάξει ο Νοτιάς και για τη χρήση του ΔΕΝ εισέπραξε ούτε ένα νοίκι; Από τον Δεκέμβρη του 2016 ο «Διοικητικός Ηγέτης» είχε τοποθετήσει στο Δ.Σ. της «Αθλητικές Εγκαταστάσεις Μεσογαίας Α.Ε.» ως Αντιπρόεδρο τον Ν. Στράτο. Το Μάη 2017 προσθέτει ως 4ο μέλος τον Αιμίλιο Βραχυπέδη από χρόνια συνεργάτη του, ο οποίος είναι και μικρομέτοχος της «AEK FC DEVELOPMENT A.E.». Ο πλειστηριασμός έγινε στις 4 Ιούλη 2018 και αφιορούσε 29 συνολικά ακίνητα τα οποία αγοράστηκαν από εταιρεία συμφερόντων του Μελισσανίδη έναντι 3.344.300 Ευρώ (βλέπε εδώ). Σύμφωνα, δε, με την τότε προπαγάνδα όλα τ’ ακίνητα θα «δωρίζονταν» από τον Μελισσανίδη στην Π.Α.Ε.\nΤΕΛΙΚΟΣ ΚΥΠΕΛΛΟΥ ΕΛΛΑΔΑΣ: ΑΠΟΛΥΤΗ ΑΠΟΔΕΙΞΗ ΣΚΟΠΙΜΗΣ ΑΝΙΚΑΝΟΤΗΤΑΣ\n(ΔΙΑΣΥΡΟΥΝ ΕΑΥΤΟΥΣ ΚΑΙ ΤΗ ΧΩΡΑ ΜΕ ΧΑΖΕΣ ΔΙΚΑΙΟΛΟΓΙΕΣ)\nΦαίνεται (λέμε τώρα) ότι από την επάνοδο της Α.Ε.Κ. στην «μεγάλη κατηγορία» και μετά οι Τελικοί Κυπέλλου όταν αυτή φτάνει αντιμετωπίζει τον «γνήσιο Γαύρο» ΔΕΝ γίνεται να διεξαχθούν ούτε στην ώρα τους ούτε χωρίς προστριβές για κάθε παράμετρο που τους αφορά. Το κοινό στοιχείο των δύο τελευταίων μεταξύ τους Τελικών είναι η «εξυγιασμένη Ε.Π.Ο.», η οποία είναι και η μόνη «υπεύθυνη»(;) για την διεξαγωγή τους. ο Τελικός του 2016 (στον οποίο νίκησε η Α.Ε.Κ.) «είχε περάσει από 40 κύματα» μέχρι να διεξαχθεί σ’ ένα άδειο από οπαδούς (αλλά γεμάτο από τραμπούκους) Ο.Α.Κ.Α. Χειρότερο όμως και από τον τρόπο αντιμετώπισης της έδρας διεξαγωγής του είναι οι μεγάλες χαζομάρες που επιστρατεύονται ως δικαιολογίες.\nΟΙ «ΠΑΝΤΑΧΟΥ ΠΑΡΟΝΤΕΣ» ΣΧΟΛΙΑΖΟΥΝ ΜΙΑ ΕΠΙΚΙΝΔΥΝΑ ΤΥΧΟΔΙΩΚΤΙΚΗ ΑΝΑΔΙΑΡΘΡΩΣΗ\n(ΔΕΝ ΥΠΑΡΧΟΥΝ ΛΕΦΤΑ ΓΙΑ ΤΟ ΠΟΔΟΣΦΑΙΡΟ ΑΡΗ)\nΟι Αρχαίοι μας πρόγονοι το ήξεραν καλά «Ούκ εν το πολλώ το ευ». Η Ελληνική Ιστορία το τεκμηριώνει μιας και πάντοτε πολεμούσαμε με αριθμητικό μειονέκτημα. Ωστόσο, όπως φαίνεται κάποιοι ΔΕΝ βάζουν μυαλό. Και να ήταν μόνο αυτό μικρό το κακό. Έλα, όμως, που παρασέρνουν και άλλους. Η πιο συνηθισμένη και σκόπιμη παρανόηση είναι ότι ο Ιδιωτικός Τομέας είναι αυτός που σ’ αντίθεση με τον Δημόσιο «μετρά» σωστά την αξία κάθε πράγματος και υπηρεσίας. Υποτίθεται ότι αυτός παράγει τον πλούτο. Υποτίθεται… γιατί όπως αποδεικνύεται από την Οικονομική Ιστορία των Η.Π.Α. (βασικά) αλλά και των υπολοίπων χωρών ο Ιδιωτικός Τομέας ΧΩΡΙΣ τα Κρατικά συμβόλαια είναι ένα μεγάλο μηδενικό.


Πέθανε ο Rutger Hauer, η "ψυχή" του Blade Runner - Peoplegreece.com\nΠέθανε ο Rutger Hauer, η «ψυχή» του Blade Runner\nΠέθανε σε ηλικία 75 χρονών ο θρυλικός ηθοποιός, Rutger Hauer.\nO ολλανδός ηθοποιός είχε μακρά πορεία στον κινηματογράφο και το θέατρο, ενώ έγινε παγκοσμίως γνωστός για την εντυπωσιακή ερμηνεία του στο πρωτοποριακό φιλμ «Blade Runner».\nΣύμφωνα με τα όσα έγιναν γνωστά από τον εκπρόσωπό του, ο Ρούτγκερ Χάουερ πέθανε στις 19 Ιουλίου στο σπίτι του και κηδεύτηκε σήμερα.\nΤο βλέμμα του και οι χαρακτηριστικές εκφράσεις στις ερμηνείες του τον ανήγαγαν σε έναν από τους πιο «δημοφιλείς» κακούς του παγκόσμιου σινεμά. Είχε γεννηθεί στο Μπρέκελεν και ήταν γιος καθηγητών υποκριτικής.\nΜεγάλωσε στο Άμστερνταμ και προτού τον κερδίσει η υποκριτική έκανε διάφορες δουλειές για να ζήσει. Ακολουθεί μίας από τις θρυλικές σκηνές του «Blade Runner».\nΗ καριέρα του ξεκίνησε το 1969 στην ολλανδική τηλεοπτική σειρά “Floris”. Το 1982, όμως, br;euhke στο πλευρό του Χάρισον Φορντ, ως ρομπότ φονιάς και επικεφαλής συμμορίας στο μεγαλειώδες “Blade Runner” του Ρίντλεϊ Σκοτ.\nΠρωταγωνίστησε επίσης στις Flesh+Blood, Blind Fury, The Hitcher, Escape from Sobibor (και κέρδισε Χρυσή Σφαίρα για τον Β’ ανδρικό ρόλο), Nighthawks, Wedlock, Sin City, Confessions of a Dangerous Mind, Ladyhawke, The Osterman Weekend, The Blood of Heroes, Batman Begins, Hobo with a Shotgun, και The Rite.\nRUTGER HAUER ΘΑΝΑΤΟΣ ΚΟΣΜΟΣ ΣΙΝΕΜΑ


MediaTek Helio X20: Το 10πυρηνο chip υπόσχεται λιγότερη κατανάλωση ενέργειας | PHONEGR TECH BLOG\nHome / hardware / mediatek / multicore / news / phonegr / tech / MediaTek Helio X20: Το 10πυρηνο chip υπόσχεται λιγότερη κατανάλωση ενέργειας\nOMAΔΑ UNWIRED Τετάρτη, Ιουνίου 10, 2015 hardware , mediatek , multicore , news , phonegr , tech Edit\nΗ MediaTek με το 10πύρηνο Helio X20 chipset οδηγεί πλέον την εξέλιξη όσο αφορά τον αριθμό των πυρήνων. Φυσικά κάτι τέτοιο είναι ευπρόσδεκτο γιατί θα έχουμε περισσότερη επεξεργαστική δύναμη, αλλά πως τα καταφέρνει με την κατανάλωση ενέργειας; Η MediaTek υπόσχεται χαμηλότερη κατανάλωση για διάφορες διεργασίες. Η εταιρεία παρομοιάζει το νέο chipset σαν να οδηγείς ένα αμάξι σε μια ανηφόρα. Τα άλλα αυτοκίνητα είναι 2 ταχυτήτων ενώ το Helio X20 είναι τριών ταχυτήτων, πράγμα που τον κάνει πιο ευέλικτο στις ανάγκες του software.\nΗ «πρώτη ταχύτητα» του chip περιέχει 4 Cortex-A53 πυρήνες χρονισμένους στα 1.4GHz, η δεύτερη ταχύτητα άλλους 4 Cortex-A53s χρονισμένους στα 2GHz και όταν αυτοί δεν κρίνονται αρκετοί έχει άλλους 2 πυρήνες Cortex-A72 οι οποίοι είναι χρονισμένοι στα 2.5GHz, για τις πιο απαιτητικές εφαρμογές. Το chipset έχει ένα ειδικό software/στρατηγική όσο αφορά την κατανομή του «φορτίου» στους 10 πυρήνες, αλλά και στην Mali-T800 GPU. Ονομάζεται CorePilot 3.0 και αυτό είναι υπεύθυνο για την κατανομή τον φόρτο εργασίας μεταξύ των CPU και GPU. Η MediaTek ισχυρίζεται ότι έχει 39% λιγότερη κατανάλωση όταν αναπαράγει HD YouTube βίντεο και 41% όταν είσαι στο Skype.


Εντομα » Games - Παιχνίδια » Σελίδα 1 από 3\nΣε αυτό το παιχνίδι είστε ένα εντομοφάγο φυτό και σκοπός σας είναι να φάτε τα έντομα. Μετακινείτε τον σταυρό με τα βελάκια. Τρώτε με το spacebar. Μπορούν να παίξουν και δύο παίκτες μαζί.\nΣε αυτό το παιχνίδι είστε μια μικρή αράχνη. Σκοπός σας είναι να πιάσετε τις μύγες. Χρησιμοποιήστε τον κολλώδη ιστό σας για να κινηθείτε. Προσοχή όμως θα πρέπει να αποφύγετε τις μέλισσες. Το παιχνίδι περιλαμβάνει 20 πίστες. Παίζετε με το ποντίκι.


SEAT MÓ – στην υπηρεσία της μικροκινητικότητας | newsall.gr\nΑρχική AUTO MOTO 4troxoi.gr SEAT MÓ – στην υπηρεσία της μικροκινητικότητας\nΗ SEAT εδραίωσε τη δέσμευσή της στην αστική κινητικότητα και τη συμβολή της στον σχεδιασμό βιώσιμων πόλεων του μέλλοντος με τη δημιουργία της SEAT MÓ το 2020. Με αυτήν τη νέα επιχειρηματική μονάδα, η μάρκα στοχεύει να ανταποκριθεί στις νέες ανάγκες αστικής κινητικότητας, με 100% ηλεκτρικά, αθόρυβα και προσιτά προϊόντα και υπηρεσίες. Προσφέρει επίσης λύσεις κινητικότητας για νέους, με νέες προτάσεις σχεδιασμένες αποκλειστικά για αυτούς. Η SEAT MÓ ξεκίνησε τη νέα χρονιά με ένα νέο ευέλικτο μοντέλο συνδρομής στην Ισπανία για τη νέα ηλεκτρική της μοτοσικλέτα, το SEAT MÓ eScooter 125, προς 70 ευρώ την εβδομάδα ή 150 ευρώ το μήνα. Η συνδρομή περιλαμβάνει πλήρη ολοκληρωμένη ασφάλιση από την ηλικία των 18 ετών, οδική βοήθεια, 24ωρη εξυπηρέτηση πελατών και δυνατότητα χρήσης του οχήματος για όλη την οικογένεια με την ίδια εβδομαδιαία ή μηνιαία χρέωση.\nΤο μοντέλο συνδρομής επιτρέπει έναν ενδιάμεσο τρόπο χρήσης για το SEAT MÓ eScooter 125, οι πωλήσεις του οποίου ξεκίνησαν στα τέλη του 2020, μετά την υπηρεσία motosharing στη Βαρκελώνη. Το περασμένο καλοκαίρι, η SEAT MÓ ξεκίνησε την ενοικίαση scooters ανά λεπτό στην πόλη της Βαρκελώνης με περισσότερα από 600 eScooters διαθέσιμα στο κοινό. Τους τελευταίους μήνες έχει γίνει ένας από τους κύριους operators, με περισσότερες από 50.000 downloads της σχετικής εφαρμογής κινητικότητας που σχεδιάστηκαν από την SEAT: CODE. Το 2021, η SEAT MÓ θα συνεισφέρει λύσεις μικροκινητικότητας στο διεθνές project ηλεκτροκίνησης και ενεργειακής αυτονόμησης με μηδενικό αποτύπωμα άνθρακα του Ομίλου Volkswagen στο νησί της Αστυπάλαιας. Η SEAT συμμετέχει σε αυτό το project προσφέροντας τα eScooters για την προώθηση της ηλεκτρικής κινητικότητας στο νησί. Ο στόχος αυτής της πρωτοβουλίας είναι να χρησιμεύσει ως πιλοτικό πρόγραμμα για την ανάπτυξη ενός μοντέλου που μπορεί αργότερα να προσαρμοστεί και σε άλλες πόλεις.\nΕκτός από τις διαδρομές στους δρόμους του ελληνικού νησιού, το νέο ηλεκτρικό σκούτερ της SEAT MÓ είναι ήδη διαθέσιμο στις ισπανικές αντιπροσωπείες ενώ είναι σε πλήρη ανάπτυξη η επέκταση του σε όλη την Ευρώπη. Κατά το πρώτο εξάμηνο του τρέχοντος έτους θα φτάσει σε άλλες επτά χώρες: Γερμανία, Γαλλία, Ιταλία, Αυστρία, Πορτογαλία, Σουηδία και Ελλάδα. Στην έδρα του βιομηχανικού συγκροτήματος της SEAT S.A. στο Martorell, έχει επίσης εφαρμοστεί μια υπηρεσία έτσι ώστε οι εργαζόμενοι να μπορούν να βιώσουν από πρώτο χέρι νέες μορφές αστικής κινητικότητας.\nΗ εταιρεία ξεκίνησε δωρεάν υπηρεσία κοινής χρήσης για τους υπαλλήλους ενός στόλου νέων, κυρίως ηλεκτροκίνητων αυτοκινήτων, μαζί με τα eScooters. Υπάρχουν αρκετοί σταθμοί συλλογής, σε διαφορετικά μέρη του εργοστασίου ώστε οι εργαζόμενοι να οδηγούν προς και από διαφορετικές περιοχές μέσα στις εγκαταστάσεις του εργοστασίου και να συμβάλλουν έτσι στη μείωση του αποτυπώματος άνθρακα. Στο πλαίσιο της δέσμευσής της για τη μικροκινητικότητα, από την αρχή του έτους, η SEAT MÓ έχει παραχωρήσει επίσης τέσσερα eScooters σαν οχήματα εξυπηρέτησης σε πελάτες του Porsche Center Barcelona, συμβάλλοντας με αυτόν τον τρόπο στο project εξηλεκτρισμού της μάρκας.\nΤο κέντρο λειτουργίας της SEAT MÓ βρίσκεται στην καρδιά της Βαρκελώνης, στη CASA SEAT, στη γωνία των Avenida Diagonal και Paseo de Gracia. Αυτός είναι ο κόμβος για το σχεδιασμό της κινητικότητας του μέλλοντος, όπου πειραματίζονται, ερευνούνται και αναπτύσσονται λύσεις αστικής κινητικότητας για την προώθηση τους στον υπόλοιπο κόσμο. Δελτίο Τύπου\nΠροηγούμενο άρθροTales from the Borderlands: Έρχεται στο Nintendo Switch στις 24 Μαρτίου 2021\nΕπόμενο άρθροΟδικές Συγκοινωνίες ΑΕ – ηλεκτρονική δημοπρασία 110 παλιών λεωφορείων


Εμείς αργόσχολοι είμαστε κ. Βαρεμένε; - Newpost.gr\nΠαρασκευή, 29 Νοεμβρίου 2013, 14:21\nΔημοσίευση 29 Νοεμβρίου 2013, 14:21\nΑνανεώθηκε 29 Νοεμβρίου 2013, 14:24 Newsroom\nΚακή εντύπωσε προκάλεσε χτες στους στρατιωτικούς συντάκτες ο βουλευτής του ΣΥΡΙΖΑ Γ. Βαρεμένος.\nΜετά την ολοκλήρωση της νυχτερινής άσκησης στον Έβρο υπήρξε μία συγκέντρωση στη Λέσχη Αξιωματικών του Στρατού στην Αλεξανδρούπολη.\nΚάποια στιγμή στο «πηγαδάκι» των δημοσιογράφων ήρθε και ο υπουργός Άμυνας Δ. Αβραμόπουλος προκειμένου να υπάρξει ανταλλαγή απόψεων. Βέβαια οι δημοσιογράφοι στο μυαλό τους είχαν να βγάλουν κάποια είδηση.\nΤόση ταλαιπωρία και κρύο να μη βγει και κάτι παραπάνω από το ρεπορτάζ; Πώς θα τεκμηριώσουμε εξάλλου και στο μέσο στο οποίο δουλεύουμε ότι είναι αναγκαίο να πηγαίνουμε στις ασκήσεις και ότι δεν είναι εκδρομή για μας;\nΚαι εκεί που είχε «ανάψει» η συζήτηση ήρθε από το πουθενά ο Γ. Βαρεμένος που παρακολούθησε και αυτός την άσκηση και ζήτησε από τον υπουργό να φύγουμε αμέσως για Αθήνα. Εμβρόντητοι οι στρατιωτικοί συντάκτες διαμαρτυρηθήκαμε.\nΟ άλλοτε συνάδελφος που δεν έδειξε τώρα ευαισθησία για το ρεπορτάζ μας απάντησε «έχουμε και πρωϊνό ξύπνημα».\nΌχι δεν ξέρουμε αν έχει να πάει σε κάποιο «πρωϊνάδικο» να μιλήσει για τα δεινά που βιώνει ο κόσμος. Εμείς μείναμε οι στρατιωτικοί να αναρωτιόμαστε μήπως μας έβλεπε «ως αργόσχολους»;.\nΠεριμένουμε την απάντησή σας κ. Βαρεμένε που είμαστε και εμείς στο μεροκάματο και μέρος του λαού.


Ταξιδιάρικο Πουλί: Ιουλίου 2011\nΑναρτήθηκε από Ταξιδιάρικο Πουλί στις 7:55 π.μ. 2 σχόλια:\nΔεν πάει άλλο! Με ρούφηξε ο χειμώνας για τα καλά. Με ρούφηξε, με στροβίλισε και με παρέλυσε. Τόσος καιρός πέρασε και δεν μπόρεσα να τελειώσω με το Βανκούβερ για να προχωρήσω στα άλλα ταξίδια. Μέχρι που τελικά θα έχω ξεχάσει, όταν έρθει η ώρα, τα πάντα και θα μείνουν μόνο ξερές φωτογραφίες με σκονισμένες μνήμες.\nΓύρισα το Σάββατο από ένα οδικό ταξίδι στην Ελβετία και θέλω να το περιγράψω. Πώς όμως, που τα "κολλήματα" μου αδυνατούν να συμβιβαστούν με αφημένες ανοιχτές υποθέσεις?\nΘα τελειώσω λοιπόν με το Βανκούβερ, έστω και τσάτρα πάτρα.\nΗ καναδέζικη αλυσίδα καφέ Blenz, αντίποδας των Starbucks, μας πρόσφερε πρωινό και καφέ στολισμένο με σχεδιάκια που παρέμεναν ανέπαφα σχεδόν μέχρι τον πάτο. Τα λοιπά δεν έλεγαν και τίποτε (κρουασάν πχ) κι έτσι σύντομα μετακομίσαμε σε ένα τυπικό "πρωινάδικο" για χορταστικό πρωινό της προκοπής.\nΟυρανοξύστες παντού αλλά χωρίς την παγωμάρα του Μανχάταν.\nΠινελιές χρώματος, εδώ στο ελαφρώς ροζ που αντανακλάται και στον απέναντι ουρανοξύστη. Αν και είναι σε αντίθεση με τα φθινοπωρινά χρώματα, ελαφρώνει κάπως τη γυάλινη, ψυχρή παρέλαση.\nΚαι κάπου ανάμεσα, χαμηλή μέσα στα τέρατα, μια εκκλησία με τον κήπο της.\nΟ μουντός καιρός εναλλάσσεται με τη λιακάδα. Η βόλτα είναι ευχάριστη μέσα στο φθινοπωρινό σκηνικό της μεγαλούπολης.\nΤι ωραία αίσθηση να περπατάς και να κλωτσάς φύλλα. Να περπατάς σε ένα παχύ χαλί φύλλων. (Και να είσαι βέβαια 18 ετών! Όπως τα παιδιά της φωτογραφίας)\nΟι γνωστές αμερικάνικες κιτσαρίες.\nΚαθώς δύει ο ήλιος, ένα κομματάκι του αντανακλά στον ιδιαίτερης αρχιτεκτονικής ουρανοξύστη.\nΠαντού υπάρχει ένας Έλληνας. Εδώ γουναράς σε κεντρική πλατεία.\nΚατεβαίνουμε στην πεζοδρομημένη παραλία. Τα σκουπίδια είναι μόνο φύλλα που δεν πρόλαβαν να σκουπιστούν. Χιλιόμετρα πεζόδρομου για περπάτημα και ποδήλατο χωρίς ενοχλήσεις.\nΤο συνεδριακό κέντρο της πόλης φτιαγμένο σαν καράβι στη θάλασσα. Η θέα του Βανκούβερ, του απέναντι Βανκούβερ και του πάρκου είναι πολύ όμορφη από εκεί.\nΤα υδροπλάνα αποτελούν μέρος της συγκοινωνίας της πόλης.\nΤο ρολόι του ατμού αποτελεί την ατραξιόν στο παλιό τμήμα της πόλης, στο Gastown. Κάθε ώρα βγάζει ατμό και λέει ένα τραγουδάκι.\nΕκεί κοντά υπήρχε μια παστερία, γνωστής τοπικής αλυσσίδας, γεμάτη κόσμο. The Old Spaghetti Factory λεγόταν. Η διακόσμησή της ήταν πολύ όμορφη και είπαμε να πάμε να φάμε. Κατατάχτηκε αυτοδικαίως στο Τοπ 10 χειρότερου φαγητού, μέσα στην πρώτη τριάδα.\nΚορναρίσματα στο δρόμο, ανυπόμονοι οδηγοί με το πόδι στο γκάζι έτοιμοι να πατήσουν πεζούς και εξυπνάδες κάθε είδους ομού με σφήνες αποτελούν άγνωστες έννοιες.\nΣτα πεζοδρόμια μαζί με τα αληθινά φύλλα είναι χαραγμένα και φυλλαράκια κάθε σχήματος και είδους. Προσπαθώ να βρω τη λέξη που χαρακτηρίζει αυτούς που σκέφτηκαν μια τέτοια λεπτομέρεια. Μεράκι?\nΔενδροστοιχίες από κόκκινα δέντρα στο κέντρο....\n... αλλά και δέντρα στις ταράτσες των κτηρίων.\nΤα ανθοπωλεία είναι μικροί κήποι απλωμένοι στα πεζοδρόμια.\nΚαθώς σουρουπώνει όλο και περισσότερος κόσμος πηγαίνει για βόλτα στην παραλία. Το περιποιημένο γκαζόν γεμίζει από τα φύλλα που πέφτουν και τα πόδια βουλιάζουν στο χρυσό και στο πράσινο. Από το παγκάκι ατενίζεις ανενόχλητος τον ωκεανό.\nΗ πόλη με τα φυλλοβόλα δέντρα προϊδεάζει για τη φύση που την περιβάλλει. Η περιοχή της British Columbia θεωρείται από τις πιο όμορφες του κόσμου.\nΠαντού υπάρχουν οι πιο ευνοημένοι. Διαμερίσματα φάτσα κάρτα στον ωκεανό. Μπροστά σε πεζόδρομο. Κατεβαίνουν με τη φόρμα για τζόκινγκ παραθαλάσσιο.\nΗ πόλη δεν έχει μόνο τον ωκεανό της. Έχει και το ποτάμι της τον Fraser River. Η γειτονιά αυτή είναι από τις παλιότερες της πόλης.\nΚαι εδώ υπάρχουν σπίτια με θέα τον ποταμό και πεζόδρομους με πρασινάδες κατά μήκος της όχθης.\nΣτην περιοχή του ποταμού συναντάμε και αρκετά παλιά βικτωριανά σπίτια, αναπαλαιωμένα τα περισσότερα.\nΚαι σαν κάθε μεγαλούπολη της Αμερικής που σέβεται τον εαυτό της έχει και το Βανκούβερ την Chinatown του. Δεν εντυπωσιάστηκα από τη γειτονιά ούτε και από τα μαγαζιά της.\nΕίχε όμως ένα όμορφο κήπο. Τον κήπο του Δόκτορα Sun Yat-Sen.\nΈνας μικρός κινέζικος παραδεισένιος κήπος - όαση με φόντο τους ουρανοξύστες.\nΌαση ηρεμίας στη βουή της πόλης.\nΜε βοτσαλωτό δάπεδο ...\n... με νερά, με νούφαρα, με πουλάκια που τιτίβιζαν ....\n... με σχηματισμούς από βράχους ...\n... και μικρά ή μεγάλα bonsai.\nΠολλοί ήταν οι επισκέπτες του κήπου αλλά πολλοί περισσότεροι ήταν όσοι έκαναν βόλτα ή διάλειμμα από τη δουλειά τους στους εξωτερικούς κήπους και το πάρκο.\nΗ φθινοπωρινή δημιουργία των Blenz Cafe λεγόταν Pumpkin Spice Latte. Ένα γευστικό (πλην όμως παχυντικό) όνειρο!\nΘα μπορούσα να ζήσω στο Βανκούβερ?\nΤο σκέφτομαι λίγο αλλά ναι, θα μπορούσα. Κυρίως γιατί έχει σε λογική απόσταση φύση.\nΚαι σκέφτομαι ότι έτσι όπως βαίνουν πλέον τα πράγματα, παιδιά, φίλοι και γνωστοί μπαίνουν σε νοερές λίστες επικείμενης ξενιτιάς, μετανάστες στο άπειρο κι ακόμα παραπέρα, όπως έλεγε ο Buzz Light Year από το Toy Story. Ας μην προβλέπουμε αλλά παίζουμε με τις πιθανότητες ...\nΟ οδηγός του Βανκούβερ στο Travelplorer γράφτηκε λίγο μετά από εκείνο το ταξίδι.\nΑναρτήθηκε από Ταξιδιάρικο Πουλί στις 12:29 μ.μ. 2 σχόλια:\nΤόπος: Βανκούβερ, Βρετανική Κολομβία, Καναδάς


Επίτιμος διδάκτορας στο Νοτρ – Νταμ ο οικουμενικός πατριάρχης | KralNews\nΕπίτιμος διδάκτορας στο Νοτρ – Νταμ ο οικουμενικός πατριάρχης\nΣυνεχίζεται η περιοδεία του Οικουμενικού πατριάρχη Βαρθολομαίου στις Ηνωμένες Πολιτείες. Ένας από τους σταθμούς του ήταν η Ιντιάνα, όπου έγινε δεκτός με όλες τις τιμές. Μάλιστα αναγορεύτηκε σε επίτιμο διδάκτορα του φημισμένου Πανεπιστημίου Νοτρ Νταμ στην Ιντιάνα σε μια λαμπρή τελετή στη επιβλητική Βασιλική της Ιερής Καρδιάς.\nΗ αναγνώριση της πολυετούς προσφορά του, από ένα καθολικό διεθνούς φήμης εκπαιδευτικό ίδρυμα αναδεικνύει την οικουμενικότητα του ρόλου του, του λόγου του και του έργου του. Και μάλιστα σε μια ιδιαίτερη στιγμη, στην επέτειο των 30 χρόνων από την ανάρρηση του στον οικουμενικό θρόνο.\nΟ πρόεδρος του Πανεπιστημίου, αιδεσιμότατος Τζον Τζενκινς μίλησε με θερμά λόγια για τον «πνευματικό ηγέτη των 300 εκατομμυρίων Ορθοδόξων χριστιανών»


Νάκιτς: «Υπεράνθρωπος ο Τζόρνταν» | Onsports.gr\nhome ΣυνεντεύξειςΜπάσκετ ΣυνεντεύξειςΝάκιτς: «Υπεράνθρωπος ο Τζόρνταν» Κοινοποιήστε\nΝάκιτς: «Υπεράνθρωπος ο Τζόρνταν»\tΣυντάκτης: Αλεξάνδρα Λούτση\nΔημοσίευση: Τρίτη, 18 Οκτωβρίου 2011 04.54\nΟ Φράνκο Νάκιτς ξετυλίγει το... κουβάρι των αναμνήσεων από την βραδιά της 18ης Οκτωβρίου του 1997 για λογαριασμό του Onsports και περιγράφει τα συναισθήματά του από την «συνάντησή» του με την παρέα του Μάικλ Τζόρνταν.\tΣαν σήμερα πριν από 14 χρόνια, στις 18 Οκτωβρίου του 1997, ο Ολυμπιακός έγινε η πρώτη ελληνική ομάδα που πήρε μέρος στο McDonalds Open. Οι πρωταθλητές Ευρώπης έπαιξαν στο τελικό κόντρα στους πρωταθλητές ΝΒΑ, Σικάγο Μπουλς, γνωρίζοντας την ήττα με 104-78. Βέβαια, λίγη σημασία είχε το τελικό αποτέλεσμα… Ο Φράνκο Νάκιτς, μιλώντας στο Onsports, θυμάται την εμπειρία του από ολόκληρο το τουρνουά, αλλά και πώς είναι να έρχεσαι αντιμέτωπος με τον Μάικλ Τζόρνταν. Αναλυτικά τα όσα είπε στο Onsports… Για τους Σικάγο Μπουλς: «Εκείνη η ομάδα δεν ήταν απλώς η πρωταθλήτρια του ΝΒΑ. Πρόκειται για μία από τις δύο καλύτερες ομάδες όλων των εποχών στην ιστορία του ΝΒΑ. Παρότι δεν αγωνίστηκαν ο Σκότι Πίπεν και ο Ντένις Ρόντμαν, είχε στις τάξεις της το Μάικλ Τζόρνταν κι αυτό τα λέει όλα».\nΓια τη διοργάνωση: «Ήταν απίστευτη εμπειρία η συμμετοχή μας στο τουρνουά. Περάσαμε τρεις ημέρες στις οποίες ζήσαμε πολύ όμορφες στιγμές, πρωτόγνωρες για τα δικά μας δεδομένα. Από οργανωτικής άποψης όλα ήταν απόλυτα επαγγελματικά, ρυθμισμένα και στην παραμικρή λεπτομέρεια. Το τουρνουά έγινε στα πρότυπα του ΝΒΑ και είχε μεγάλη λάμψη. Αν και φιλοξενήθηκε στο Παρίσι, όπου δεν έχουν και τόσο ψηλά το μπάσκετ, η παρουσία των Μπουλς έφερε πολύ μεγάλη προβολή. Βέβαια, όλες οι ομάδες που πήραν μέρος ήταν πολύ καλές κι έτυχαν ανάλογης αντιμετώπισης και σεβασμού».\nΓια το πώς είναι να αντιμετωπίζεις το Μάικλ Τζόρνταν: «Είναι διαφορετικό να τον παρακολουθείς από την τηλεόραση και διαφορετικό να τον αντιμετωπίζεις στο παρκέ. Φαίνεται τόσο εύκολο, αλλά δεν είναι έτσι. Είναι υπεραθλητής! Όσο εύκολο είναι να τον πλησιάσεις εκτός παρκέ, ως άνθρωπο, τόσο δύσκολο είναι να προσπαθήσεις να τον κοντράρεις μέσα στον αγώνα».\nΓια το εάν αισθάνεσαι δέος απέναντί του: «Παίζοντας, το ξεχνάς. Όταν, όμως, βλέπεις τι μπορεί να κάνει μέσα στις τέσσερις γραμμές, λες «έως εδώ!». Είναι υπεράνθρωπος! Δεν μπορούσες καν να τον πλησιάσεις».\nΓια τις διαφορές ανάμεσα στο ευρωπαϊκό μπάσκετ και το ΝΒΑ: «Τώρα δεν νομίζω πως υπάρχουν σπουδαίες διαφορές. Υπάρχουν δέκα σούπερ παίκτες στο ΝΒΑ και όλοι οι υπόλοιποι είναι πολύ κοντά με τους Ευρωπαίους. Ίσως, μάλιστα, στην Ευρώπη να παίζεται πλέον καλύτερο μπάσκετ σε σχέση με την κανονική διάρκεια του ΝΒΑ. Ειδικά όταν μιλάμε για ομάδες Ευρωλίγκας, με πολύ υψηλούς στόχους, όπως είναι η Μπαρτσελόνα, ο Ολυμπιακός, ο Παναθηναϊκός, η ΤΣΣΚΑ Μόσχας, η Ρεάλ Μαδρίτης.\nΓια τον Ολυμπιακό του τότε και του τώρα: «Ο Ολυμπιακός του 1997 ήταν μακράν η καλύτερη ομάδα στην ιστορία του κι αυτό το λένε και οι τίτλοι που κατέκτησε (σ.σ. πήρε την Ευρωλίγκα, το πρωτάθλημα και το Κύπελλο Ελλάδας). Ο τωρινός Ολυμπιακός δεν είναι όπως τότε, πρέπει πρώτα να βρει την ταυτότητά του ως ομάδα. Σίγουρα, με όλα αυτά που γίνονται στη χώρα, με την κρίση που έχουμε, και οι ομάδες πρέπει να προσαρμοστούν στα οικονομικά δεδομένα».\nΓια το εάν θα μπορούσε τώρα να αντιμετωπίσει μια ομάδα ΝΒΑ: «Ο φετινός Ολυμπιακός δεν νομίζω πως θα είχε τύχη. Ο Ολυμπιακός προ διετίας όμως, ο οποίος είχε μεγάλα ονόματα στις τάξεις του και γεμάτο ρόστερ, σίγουρα θα μπορούσε. Εξάλλου, ας μην ξεχνάμε πως όταν αντιμετώπισε τους Σαν Αντόνιο Σπερς δεν τα πήγε καθόλου, μα καθόλου άσχημα».\nΓια το πώς βλέπει τη φετινή ομάδα: «Στην Ελλάδα θεωρώ πως δεν θα αντιμετωπίσει πρόβλημα. Εξάλλου, δεν υπάρχουν άλλες δυνατές ομάδες πλην των δύο πρώτων. Δυστυχώς, στο ελληνικό πρωτάθλημα ο μοναδικός ανταγωνιστικός αντίπαλος είναι ο Παναθηναϊκός. Στην Ευρώπη δεν μπορώ να γνωρίζω πώς θα τα πάει, αφού δεν έχω καθαρή εικόνα ούτε για τον ίδιο ούτε για τους αντιπάλους του. Είναι ακόμα πολύ νωρίς. Όταν η ομάδα φορμαριστεί και αρχίσει να αποδίδει σύμφωνα με το πλάνο του προπονητή της, τότε θα μπορούμε να βγάλουμε ασφαλή συμπεράσματα και να πούμε πόσο ψηλά μπορεί να φθάσει».\nΔιαβάστε για την συνάντηση Ολυμπιακού - Τζόρνταν στο πρώτο τουρνουά McDonald's


Cinemattica - Ότι παίζει σήμερα: Ιουνίου 2013\nΠροσεχώς: Γρήγορα Trailers\nΠροσεχώς θα προστεθεί νέα υπηρεσία από το Cinemattica που ονομάζεται "Γρήγορα trailers". Η υπηρεσία σας δίνει τη δυνατότητα να δείτε απευθείας τα trailers διάφορων επιλεγμένων ταινιών που προβάλλονται ή πρόκειται να προβληθούν στους κινηματογράφους. Σχεδόν όλα τα trailers ενσωματώνουν ελληνικούς υπότιτλους και είναι video mp4 έτσι ώστε να μπορούν να αναπαραχθούν από την προεγκατεστημένη εφαρμογή αναπαραγωγής πολυμέσων της συσκευής σας, ή από όποιο πρόγραμμα επιλέξετε εσείς. Οι ταινίες ενημερώνονται καθημερινώς.\nΜια δοκιμαστική έκδοση της υπηρεσίας "Γρήγορα trailers" μπορείτε να δείτε εδώ.\nPosted by Διαμαντής Ιωαννίδης at 10:09 π.μ. Δεν υπάρχουν σχόλια:\nΠροσεχώς: The Mortal Instruments: City of Bones\nΣΚΗΝΟΘΕΣΙΑ: Χάραλντ Ζβαρτ,\nΣΕΝΑΡΙΟ: Κασσάνδρα Κλερ, Μαρλέν Κινγκ, Τζέσικα Πόστιγκο,\nΗΘΟΠΟΙΟΙ: Λένα Χίντλεϊ, Λίλι Κόλινς, Τζόναθαν Ρις Μέγιερς, Ρόμπερτ Σίχαν\nΌταν η Κλέρι Φρέι πηγαίνει στο κλαμπ Πανδαιμόνιο στη Νέα Υόρκη, δεν περιμένει να βρεθεί μάρτυρας σε ένα φόνο. Πολύ λιγότερο μάλιστα ένα φόνο που διαπράττουν τρεις έφηβοι, καλυμμένοι με παράξενα σημάδια. Αυτή θα είναι η πρώτη συνάντηση της Κλέρι με τους Κυνηγούς των Σκιών, πολεμιστές ταγμένους στο ξεκλήρισμα των δαιμόνων που βρίσκονται στη γη - και τη διατήρηση της τάξης μεταξύ βρικολάκων και λυκανθρώπων. Είναι επίσης η πρώτη της συνάντηση με τον πανέμορφο πολεμιστή Τζέις. Μέσα σε 24 ώρες, η Κλέρι θα βρεθεί βαθιά μέσα στον κόσμο του Τζέις, όταν η μητέρα της εξαφανίζεται και η ίδια δέχεται επίθεση από ένα δαίμονα. Γιατί όμως να ενδιαφερθούν οι δαίμονες για μια συνηθισμένη θνητή όπως η Κλέρι; Και πώς απέκτησε ξαφνικά την Ενόραση; Οι Κυνηγοί των Σκιών είναι αποφασισμένοι να το μάθουν...\nPosted by Διαμαντής Ιωαννίδης at 12:10 μ.μ. Δεν υπάρχουν σχόλια:\nΠροσεχώς: The Internship\nPosted by Διαμαντής Ιωαννίδης at 12:07 μ.μ. Δεν υπάρχουν σχόλια:\nΤρεις μήνες μετά την τελευταία αναβάθμιση του προγράμματος, έφθασε η νέα έκδοση του Cinemattica. Μέσα σε αυτό το διάστημα έγιναν σημαντικές αλλαγές στον τρόπο λειτουργίας του προγράμματος και στην άντληση των δεδομένων, οι οποίες όμως δεν είναι όλες ορατές στον τελικό χρήστη.\nΤο εκνευριστικό μήνυμα της StartApp για αποδοχή των όρων των διαφημίσεων αφαιρέθηκε, όπως και όλο το SDK της υπηρεσίας. Πολλές αναφορές έγιναν στο γεγονός ότι πολλά σύγχρονα προγράμματα προστασίας κινητών χαρακτήριζαν την εφαρμογή ως adware λόγω του SDK. Στη θέση του προστέθηκε ένα μικρό διακριτικό πλαίσιο του AdMod, μόνο στην αρχική οθόνη και στις ρυθμίσεις.\nΕπίσης έγινε κανονικοποίηση της βάσης δεδομένων με σύμπτυξη πινάκων και προσθήκη κλειδιών για γρηγορότερη προσπέλαση.\nΕυχαριστώ πολύ όλους όσους σχολίασαν και δοκίμασαν την εφαρμογή, και αυτούς που μπήκαν στον κόπο να στείλουν μήνυμα για να αναφέρουν κάποιο λάθος, κάποια παράλειψη ή κάποια πρόταση.\nΛήψη νέας έκδοσης\nPosted by Διαμαντής Ιωαννίδης at 12:02 μ.μ. Δεν υπάρχουν σχόλια:


Αλκη Ζέη: Η Ελλάδα μέσα μας – ΤΡΙΚΚΗPress – Τα νέα των Τρικάλων\nΑλκη Ζέη: Η Ελλάδα μέσα μας Reviewed by Momizat on Μάιος 01 . Η Αλκη Ζεη είναι πλέον η (μυθ)ιστοριογράφος της ζωής μας. Αυτή που, με περισσή καλλιτεχνία και πένα που ζωγραφίζει (με) τις λέξεις, κατορθώνει να διεισδύσει στη Η Αλκη Ζεη είναι πλέον η (μυθ)ιστοριογράφος της ζωής μας. Αυτή που, με περισσή καλλιτεχνία και πένα που ζωγραφίζει (με) τις λέξεις, κατορθώνει να διεισδύσει στη Rating: 0\nΔημοσιεύτηκε στις: 01 Μαΐου, 2014 στην κατηγορία: ΠΟΛΙΤΙΣΜΟΣ | σχόλια : 1\nΗ Αλκη Ζεη είναι πλέον η (μυθ)ιστοριογράφος της ζωής μας. Αυτή που, με περισσή καλλιτεχνία και πένα που ζωγραφίζει (με) τις λέξεις, κατορθώνει να διεισδύσει στην ψυχή της Ελλάδας, γυμνώνοντας τις δικές της αναμνήσεις και την ίδια της τη ζωή. Παρουσιάζει, δε, τα στοιχεία που συνθέτουν ένα τέλειο μυθιστόρημα: σασπένς, ένταση, μυστήριο, πάθη, δράση, ιστορίες προσωπικές, περιβάλλον με πολιτικά γεγονότα.\nΔηλαδή, η ίδια η χώρα μας τα χρόνια, πριν η «Αρραβωνιαστικιά του Αχιλλέα» ζήσει όσα έζησε. Οταν η κυρία Ζέη ως παιδί, διάλεγε τα μολύβια της, μάθαινε τη ζωή και αποφάσιζε να ακολουθήσει τον δρόμο τον προοδευτικό σε αυτή τη ζωή. Εχουν σημασία, τελικά, το νόημα και η ακτινοβολία που εκπέμπουν τα βιβλία της.\nΔιότι η «Σουίτα» ήταν κατάμεστη – και πολύ μικρή για μια τέτοια συνάντηση -, περιμένοντας όλοι ανεξαιρέτως να ακούσουν.\nΤι να ακούσουν; Τα πάντα! Οι ερωτήσεις αφορούσαν σε «απλές» απορίες των παιδιών, αλλά και σε πιο πολιτικά προσωπικές, για το αν υπήρξε απογοήτευση από την πτώση των καθεστώτων των χωρών της ανατολικής Ευρώπης.\nΗ κάθε ερώτηση, εξάλλου, εξέφραζε την προσωπική αδημονία όσων εκφράστηκαν (διότι οι περισσότεροι παριστάμενοι, ρουφούσαν ζωή), να επικοινωνήσουν με τη μεγάλη μας συγγραφέα. Και δεν είναι υπερβολή ο συγκεκριμένος επιθετικός προσδιορισμός. Τόσα και τόσα βιβλία, που δεν είναι μυθιστορήματα, αλλά… είναι. Που είναι παιδικά, αλλά… δεν είναι. Που είναι προσωπικά, αλλά… δεν είναι. Τόσες και τόσες αφηγήσεις και γεγονότα, από μια ζωή που, για άλλους, είναι απλώς ταινία φαντασίας.\nΣε ένα απόσπασμα του βιβλίου «Με μολύβι φάμπερ νούμερο δύο», που διάβασε η εκ Λαρίσης κ. Μπούρα, των εκδόσεων Μεταίχμιο, αναφέρεται ότι, ένα συγκεκριμένο κείμενο θα το έδινε η κ. Ζέη «στη Διδώ». Δηλαδή, εντάξει, τόσο απλά: θα το έδινε στη Διδώ.\nΤη Διδώ Σωτηρίου με τα «Ματωμένα Χώματα», που ήταν αδελφή της Ελλης Παππά, της συντρόφου του Νίκου Μπελογιάννου. Και η νεαρά Αλκη Ζέη, σε μια σκηνή που μόνο να φανταστούμε μπορούμε, συναντούσε και συζητοούσε με τον Χατζηδάκι και τον Ελύτη, τον Μποστ, τον κάθε διανοούμενο, και σκεπτόμενο, και αγωνιστή της εποχής εκείνης, έτσι απλά, ως παρέα μεγαλουργούσα, ως καθημερινότητα, ως πτυχή μιας ζωής με στόχονα αλλάξει τα πάντα – ή, τέλος πάντων, ό,τι πιστευε ο καθένας ότι ήθελε να αλλάξει.\nΚι εμείς τα διαβάζουμε όλα αυτά σαν σε κείμενο στα όρια μύθου και πραγματικότητας, ενώ για κείνη ήταν απλώς η ζωή της…\nΗ δρ. Γλωσσολογίας, κ. Αλεξάνδρα Χιώτη (και ως οργανωτική γραμματέας του Συνδέσμου Φιλολόγων, που συνδιοργάνωσε την εκδήλωση) με πιο φιλολογικούς όρους παρουσίασε το σύνολο του έργου της. Ο Κώστας Μιχαλάκης, φιλόλογος κι αυτός, μίλησε ουσιαστικά και παραστατικά για το βιβλίο (ναι, είναι δύσκολο να γράψω για τον αδελφό μου). Αλλά η ουσία της εκδήλωσης του βιβλιοπωλείου Τσιοπελάκου, το βράδυ της Τρίτης 29 Απριλίου, ήταν ότι πλέον, η Αλκη Ζέη δεν είναι ούτε η γιαγιά που θα θέλαμε πολλοί να έχουμε, όπως είχα γράψει προ 12 ετών, όταν είχε ξαναέλθει στα Τρίκαλα (χωρίς να προσβάλλω ουδεμία γιαγιά, αφού κάθε μία είναι μοναδική προσωπικότητα), ούτε η αρραβωνιαστικιά των νεανικών μας χρόνων. Είναι, τελικά, η Ελλάδα μας. Και για αυτό, την ευχαριστούμε.\n7 Μαΐου 2014 στις 22:22\nΖεστό κείμενο για μια δική μας συγγραφέα, συνοδό σε κάθε ηλικία μας!


“The Blues Brothers”. 37 χρόνια μετά. Υπήρχαν πολιτικά μηνύματα; | ONLINE-PRESS\nΑρχική Διάφορα “The Blues Brothers”. 37 χρόνια μετά. Υπήρχαν πολιτικά μηνύματα;\n“The Blues Brothers”. 37 χρόνια μετά. Υπήρχαν πολιτικά μηνύματα;\nElwood: “Illinois Nazis”.\nJake: “I hate Illinois Nazis”.\nΣτις 20 Ιουνίου του 1980, κυκλοφόρησε για πρώτη φορά στις Ηνωμένες Πολιτείες η μουσική κωμική ταινία δράσης “The BluesBrothers”, του εβραϊκής καταγωγής παραγωγού και σκηνοθέτηJohn Landis, με πρωταγωνιστές τους John Belushi και DanAykroyd. Το δίδυμο των αδελφών Blues, “Joliet” Jake (JohnBelushi) και Elwood (Dan Aykroyd) υπήρχε ήδη ως μουσικό σκετς “The Blues Brothers” στην δημοφιλή σειρά ‘Saturday Night Live’ του καναλιού NBC. Ο Belushi ήταν ιδιαίτερα δημοφιλής εκείνη την εποχή (‘National Lampoon’s Animal House’) αν και εθισμένος στα βαριά ναρκωτικά.\nΟι χαρακτήρες των Jake και Elwood Blues, δημιουργήθηκαν από τους Belushi και Aykroyd στις παραστάσεις τους στο Saturday Night Live. Το όνομα “The Blues Brothers” ήταν η ιδέα του εβραϊκής καταγωγής μουσικοσυνθέτη Howard Shore. Στα πρώτα επεισόδια οι Blues Brothers εμφανίζονταν με στολή μέλισσας! Στην συνέχεια, καθώς άρχισαν να τραγουδούν blues τραγούδια, υιοθέτησαν την κλασσική πλέον εμφάνιση με τα μαύρα (κι όχι μπλε!) κουστούμια, τα μαύρα καπέλα και τα μαύρα γυαλιά. Ο Aykroyd είπε ότι η ιδέα του καπέλου ήρθε από τον τραγουδιστή τηςblues, John Lee Hooker και του κοστουμιού από τις τζαζ μπάντες της δεκαετίας του ’40. Κάποιοι είδαν πάντως κοινά με την χαρακτηριστική εμφάνιση των ορθόδοξων Εβραίων.\nΣτην ταινία εμφανίζεται ένας αριθμός διάσημων και αποκλειστικά μαύρων τραγουδιστών της blues, της rhythm & blues και της soul μουσικής, όπως James Brown, Cab Calloway, Aretha Franklin, Ray Charles και John Lee Hooker. Χώρος δράσης της ταινίας είναι το Σικάγο του Ιλλινόις και η γύρω περιοχή.\nΗ ταινία είχε εγείρει αρχικά ανησυχίες για ενδεχόμενη εμπορική αποτυχία, αλλά αφού έλαβε από κριτικούς κινηματογράφου θετικές κριτικές, «έπιασε», κερδίζοντας 5 εκατομμύρια δολάρια με την πρώτη προβολή της και φτάνοντας σε πάνω από 115 εκατομμύρια δολάρια εισπράξεις στους κινηματογράφους σε όλο τον κόσμο πριν κυκλοφορήσει σε βίντεο. Στην Ευρώπη γνώρισε μεγαλύτερη επιτυχία από τις ΗΠΑ (στην Ελλάδα ήρθε ως «Οι Ατσίδες με τα Μπλε»!) και είναι πλέον μια κλασσική cult ταινία, που δεν έχει πάψει να προβάλλεται κερδίζοντας νέους οπαδούς. Μπλουζάκια ή οτιδήποτε άλλο με τις χαρακτηριστικές φάτσες των Blues Brothers πουλιούνται ακόμα.\n18 χρόνια αργότερα κυκλοφόρησε το sequel με τον τίτλο “BluesBrothers 2000”, χωρίς τον Belushi (είχε πεθάνει από ισχυρή δόση ναρκωτικών το 1982), που ήταν μια κάκιστη απομίμηση της πρώτης ταινίας και δίκαια αποτέλεσε μια μεγάλη εμπορική αποτυχία. Μοναδική καλή στιγμή το φινάλε της ταινίας με μια συναυλία που συμμετέχουν κορυφαία ονόματα της blues.\nΟ αλβανικής καταγωγής Belushi που γεννήθηκε στο Σικάγο και μεγάλωσε ως ορθόδοξος χριστιανός, έκανε μόλις δύο ταινίες στη συνέχεια, πριν βρεθεί νεκρός από ναρκωτικά στις 5 Μαρτίου 1982, σε ξενοδοχείο στο Χόλυγουντ. Την κηδεία του έκανε ορθόδοξος ιερέας. Ήταν 33 χρονών.\nΟ Aykroyd που γεννήθηκε στον Καναδά και μεγάλωσε ως καθολικός, απέκτησε πρώτο όνομα κωμικού, είχε κάποιες επιτυχίες στην συνέχεια κυρίως με την ταινία Ghostbusters (1984), αλλά σιγά – σιγά εξαφανίστηκε και σήμερα εμφανίζεται σε δευτεροκλασάτους ρόλους. Κάποια στιγμή το έριξε στην ουφολογία και την παραψυχολογία.\nΗ καριέρα του John Landis πήρε και αυτή την κατιούσα. Ειδικά μετά το τραγικό ατύχημα με ελικόπτερο κατά την διάρκεια επεισοδίου της σειράς ‘Twilight Zone’ που προξένησε το θάνατο του ηθοποιού Vic Morrow (γνωστού από την πολεμική σειρά «Μάχη») και δύο μικρών παιδιών.\nΟ Landis στην πρεμιέρα της ταινίας\nΗ ηλικίας 37 ετών ταινία βλέπεται ευχάριστα, είναι πρωτότυπη, συνδυάζει δράση, κυνηγητό στους δρόμους, επικές συγκρούσεις αυτοκινήτων, κωμικές σκηνές, αστείες ατάκες και – φυσικά – απολαυστική μουσική, ενώ οι δύο αδελφοί Blues είναι cultφιγούρες που άφησαν εποχή. Μου αρέσει η blues μουσική, θυμάμαι την ημέρα που την πρωτοείδα και τις ευχάριστες αναμνήσεις που έχω και ομολογώ ότι μέχρι και σήμερα την θεωρώ μια από τις πιο καλές ταινίες που έχω δει.\nΠέρα από την πλάκα και την καλή μουσική, ένα στοιχείο που είναι δύσκολο να μην παρατηρήσει κάποιος, είναι ότι εκτός των δύο πρωταγωνιστών, όλοι οι υπόλοιποι Λευκοί που εμφανίζονται στην ταινία είναι είτε «κακοί», είτε γελοίοι, είτε και τα δύο μαζί. Απεναντίας όλοι οι μαύροι που εμφανίζονται είναι είτε cool τύποι, είτε «καλοί» ή και τα δύο. Ακόμα και ο Ray Charles που αν και τυφλός πυροβολεί ένα μαύρο παιδάκι (!) που μπαίνει στο μαγαζί του να του κλέψει μια κιθάρα. Και αυτή η σκηνή έχει «πλάκα».\nΟι αδελφοί Blues, αν και κακοποιά στοιχεία, είναι κάποιου είδους «αγωνιστές της δικαιοσύνης» ή “liberators” που βρίσκονται σε «αποστολή από τον Θεό» με σύμμαχους μόνο μαύρους και εχθρούς μόνο λευκούς. Ιδιαίτερα το τρίπτυχο των «κακών» που τους κυνηγάει σε όλη την ταινία είναι η αστυνομία, μια ομάδα νεοναζί και κάποιοι λευκοί «χωριάτες» με καουμπόικα καπέλα.\nΟ Steven Spielberg (φίλος του Landis) εμφανίζεται για λίγο στο τέλος της ταινίας\nΚάθε χολυγουντιανή ταινία – είτε «επιτυχημένη», είτε όχι – είναι ξεκάθαρο ότι έχει συγκεκριμένους ανθρώπους από πίσω με συγκεκριμένες απόψεις και ατζέντες, οι οποίοι πέρα από τα χρήματα στα οποία αποβλέπουν, χρησιμοποιούν την δουλειά τους ως έναν ασφαλή και αποτελεσματικό τρόπο να περάσουνσυγκεκριμένα μηνύματα. Νομίζω ότι μόνο αδαείς δεν αντιλαμβάνονται ότι η ατζέντα αυτή – ας την περιγράψουμε με τον γενικό όρο «νεοταξική» – περιέχει, ως προς το κομμάτι “φυλή”, υποτίμηση ή και δαιμονοποίηση του λευκού (και κατά προτίμηση χριστιανού «συντηρητικού») Αμερικάνου και ταυτόχρονα εξύψωση ακόμα και εξαγιασμό των μαύρων, των ισπανόφωνων (και γενικώς μη λευκών). Το γεγονός ότι η συντριπτική πλειοψηφία των ανθρώπων του χόλυγουντ (ηθοποιών, παραγωγών, σκηνοθετών κλπ) είναι φανατικοί λίμπεραλ δεν αφήνει περιθώρια για απλά «αθώες» πλάκες ή πλοκές.\nΤο παρακάτω άρθρο συνδέει την προ 37ετίας δημοφιλή ταινία με το εν εξελίξει ξέσπασμα βίας από ομάδες “antifa” στις μετα-Τραμπ Ηνωμένες Πολιτείες (πρωτοφανές στην χώρα για τα νεότερα χρόνια). Οι “antifa” των ΗΠΑ έχουν αρκετά κοινά με εκείνους της Ευρώπης, αλλά και διαφορές. Ένα από τα κοινά είναι η βία, οι «αντισυγκεντρώσεις» και η στοχοποίηση οποιουδήποτε δεν συμφωνεί με τα μυαλά τους, ως «ναζί» ή «φασίστα». Βέβαια, ηmade in USA εκδοχή των “antifa” μάλλον ξεπερνά σε γελοιότητα την ευρωπαϊκή.\nΤο παρακάτω άρθρο (με λίγες τροποποιήσεις) είναι του C. F. Robinson από την ιστοσελίδα Counter Currents. Ο αρθρογράφος προσπαθεί να συνδέσει την ταινία με κάποιου είδους «επιρροή» που άσκησε αυτή στις ομάδες “antifa”, αναφέροντας συγκεκριμένα στοιχεία για το Σικάγο και την πολιτεία του Illinois. Το Ιλλινόις είναι μεσοδυτική πολιτεία των Η.Π.Α. με πρωτεύουσα το Σπρίνγκφιλντ. Το 63.7% του πληθυσμού στην πολιτεία είναι Λευκοί και το 14.5% Μαύροι. Μεγαλύτερη πόλη είναι το Σικάγο, όπου το 31,7% του πληθυσμού είναι Λευκοί, το 32,9% Μαύροι και το 28,9% ισπανόφωνοι. Πολιτικά θεωρείται προπύργιο των Δημοκρατικών. Από το Σικάγο ξεκίνησε την επαγγελματική / πολιτική καριέρα του ο Ομπάμα.\nΠεριστατικά πολιτικής βίας στις Ηνωμένες Πολιτείες υπήρχαν περιστασιακά. Για παράδειγμα, η Εθνική Συνέλευση των Δημοκρατικών του 1968 στο Σικάγο ήταν ένας βίαιος ανταγωνισμός μεταξύ των απλών Δημοκρατικών και της Νέας Αριστεράς, λόγω των διαφορών τους σχετικά με τον πόλεμο στο Βιετνάμ. Η Νέα Αριστερά και οι χίπηδες υποστηρικτές της επηρεάστηκαν από τις ήδη υπάρχουσες πολιτιστικές δυνάμεις πριν από τις εκλογές. Ξεκινώντας από τις προεδρικές εκλογές του 2016 και συνεχίζοντας μέχρι σήμερα, οι “antifa” έχουν πραγματοποιήσει μεγάλη πολιτική βία. Όπως και οι χίπις και εκείνα τα στοιχεία της Νέας Αριστεράς που είχαν εμπλακεί στην πολιτική βία σε μια προηγούμενη γενιά, οι βίαιοι αντίφα διαμορφώθηκαν από την κύρια μεταπολιτική κουλτούρα. Ένα κύριο πολιτιστικό προϊόν που επηρέασε τους antifa μπορεί να φανεί καθαρά στην ταινία του 1980, “The Blues Brothers”, της οποίας ο χώρος δράσης είναι η πολιτεία του Illinois και ειδικά το Σικάγο. Όπως και οι επιθέσεις των “antifa” εναντίον Αμερικανών της μεσαίας τάξης, οι ταινίας ‘The Blues Brothers’ είναι εν μέρει μια πράξη εθνοτικού πολέμου.\nΠίσω από την ταινία βρίσκονται δύο Εβραίοι των ΗΠΑ, ο παραγωγός Robert K. Weiss και ο σκηνοθέτης John Landis, οι οποίοι και οι δύο έχουν δεσμούς με το Ιλλινόις. Ο Landis και οWeiss χρησιμοποιούν την αφρο-αμερικανική μουσική και την κουλτούρα των «πολιτικών δικαιωμάτων» εναντίον των Λευκών των μεσοδυτικών πολιτειών. Συγκεκριμένα, επιτίθενται στις δύο πλευρές της λευκής κουλτούρας του Ιλλινόις. Συχνά στις ταινίες, ο κακός είναι εκείνος που λέει την αλήθεια και ο ηγέτης των νεοναζί του Ιλλινόις το παραδέχεται αυτό κατά τη διάρκεια της ταινίας, όταν απευθύνει έκκληση σε έναν οργισμένο όχλο λευκών του Ιλλινόις: «Ο Εβραίος χρησιμοποιεί τον μαύρο ως μοχλό πίεσης εναντίον σας! Και εσείς μένετε εκεί, αβοήθητοι».\nΓια να καταλάβουμε ορισμένα πράγματα, η πολιτεία του Ιλλινόις περιλαμβάνει δύο πολιτιστικά στοιχεία. Στο νότιο τμήμα της πολιτείας, με κέντρο την Carbondale (όπου ο Weiss αποφοίτησε από το εκεί κολλέγιο), η κουλτούρα ευθυγραμμίζεται με τα Απαλάχια (όρη). Οι πρώτοι άποικοι στο νότιο Ιλλινόις προέρχονταν κυρίως από τη Βιρτζίνια, τη δυτική Πενσυλβανία και το Κεντάκι. Αυτή η περιοχή ονομάζεται συχνά Μικρή Αίγυπτος (Little Egypt). Καθώς κάποιος ταξιδεύει βόρεια προς το Σικάγο (όπου γεννήθηκε ο Landis), η κουλτούρα όλο και πιο ευθυγραμμίζεται με τον βιομηχανικό βορρά των Πουριτανών και των Κουάκερων. Πράγματι, τα χωριά του βόρειου Ιλλινόις μοιάζουν με χωριά της Νέας Αγγλίας, με ένα σωρό σύμπλεγμα κατοικιών που περιβάλλουν μια Εκκλησιαστική Εκκλησία με ένα λευκό καμπαναριό.\nΜε μια πρώτη ματιά οι Blues Brothers φαίνεται να είναι μια ιστορία «λύτρωσης» δύο απατεωνίσκων αδελφών καθώς και έναrhythm-and-blues μιούζικαλ. Η «λύτρωση» ξεκινά όταν ο Jake”Joliet” Blues (John Belushi) βγαίνει από τη φυλακή και η περιουσία του αποτιμάται από τον φύλακα πριν του επιστραφεί. Μεταξύ των περιουσιακών του στοιχείων είναι ένα λερωμένο προφυλακτικό. Υποτίθεται ότι αυτό έχει «πλάκα».\nΗ ταινία συνεχίζει με την επανασύνδεση του Jake και του αδελφού του Elwood Blues (Dan Aykroyd) με τις χριστιανικές τους ρίζες, αν και με έναν διεστραμμένο τρόπο (άλλη «πλάκα»). Ο Τζέικ έχει δώσει μια υπόσχεση να επισκεφθεί την γηραιά καλόγρια η οποία διευθύνει το ορφανοτροφείο όπου μεγάλωσαν, μόλις βγει από τη φυλακή. Η συνάντηση με την καλόγρια, αδελφή Mary Stigmata(Kathleen Freeman), – την οποία κοροιδευτικά αποκαλούν “πιγκουίνο” – θέτει την πλοκή σε κίνηση. Αποδεικνύεται ότι το ορφανοτροφείο χρειάζεται πέντε χιλιάδες δολάρια για να πληρώσει τους φόρους που χρωστάει. Η τοπική καθολική ιεραρχία δεν θέλει να τους πληρώσει και, αντίθετα, επιθυμεί να κλείσει το ορφανοτροφείο και να πουλήσει το κτίριο.\nΑπό την συνάντηση με την αδελφή Μαρία προκύπτουν ένα σωρό ευτράπελα, αλλά στην ουσία βλέπουμε ότι ο Τζέικ και ο Έλγουντ ήταν ουσιαστικά ανίκανοι να συνδεθούν με το θεσμό της Ρωμαιοκαθολικής Εκκλησίας και να αποκτήσουν κάποια ας πούμε, θεοσέβεια. Αντίθετα οδηγήθηκαν σε μια παραβατική ζωή. Επιπλέον, η Αδελφή Μαρία δεν μπορεί να φερθεί στους αποφοίτους του ορφανοτροφείου της ως ενήλικες. Τους βάζει να καθίσουν σε μικρά θρανία σαν μαθητούδια και ο Τζέικ χρησιμοποιεί «κακιά γλώσσα» όταν μιλάει μαζί της. Η Λευκή Εξουσία (θρησκεία) με την μορφή της Αδελφής Μαίρη, η οποία χτυπάει τους αδελφούς Blues, εμφανίζεται ως βίαιη, απαρχαιωμένη και αφιλόξενη.\nΣτη συνέχεια, οι αδελφοί Blues πηγαίνουν στο υπόγειο του ορφανοτροφείου όπου συναντούν έναν από τους υπαλλήλους του, τον Curtis (Cab Calloway). Ο Curtis είναι ένας cool γελαστός γερο-μαύρος που έχει έναν πίνακα του Μάρτιν Λούθερ Κινγκ. Ο πίνακας του μαύρου – σχεδόν «αγίου» σήμερα – προτεστάντη πάστορα και ακτιβιστή των «πολιτικών δικαιωμάτων» σε ένα καθολικό υπό λευκή ηγεσία ίδρυμα δεν προβάλλεται τυχαία. Αν μη τι άλλο, ο Curtis αντιπροσωπεύει τη νέα μετα-“civil rights” θρησκεία της αμερικανικής κοινωνίας. [Αν παρατηρήσετε θα δείτε δίπλα στην “εικόνα” του Κίνγκ να είναι η “εικόνα” του Malcom X(που ήταν και μουσουλμάνος!)].\nΚατόπιν συστάσεων του Curtis, οι αδελφοί Blues επισκέπτονται μια εκκλησία. Αν και καθολικοί δεν τους προτρέπει να πάνε να παρακολουθήσουν κάποια καθολική λειτουργία σε κάποια εκκλησία λευκών του Σικάγο, αλλά σε μια μαύρη προτεσταντική. Ο James Brown (1933-2006) παίζει τον προτεστάντη πάστορα και αυτός μαζί με την χορωδία και όλο το εκκλησίασμα τραγουδούν ένα τυπικό R&B τραγούδι. Αν και μιμείται τα gospel των μαύρων δεν υπάρχει κάποιο πραγματικό χριστιανικό μήνυμα στο τραγούδι, παρά μόνο ένας επιφανειακός συναισθηματισμός, ενώ όλο το εκκλησίασμα χορεύει ξέφρενα. Κατά τη διάρκεια του τραγουδιού, του χορού και των χοροπηδητών, ο Τζέικ “βλέπει το φως”. Αποφασίζουν να ξανασχηματίσουν την παλιά τους μπάντα και να μαζέψουν τα πέντε χιλιάδες δολάρια που χρειάζονται για να κρατήσουν το ορφανοτροφείο ανοιχτό. Προφανώς, οποιαδήποτε «θεία αποκάλυψη» δεν συμβαίνει στον λευκό Χριστιανισμό, αλλά μόνο μέσα από έναν “αυθεντικό” μαύρο Χριστιανισμό. Εάν αντιπαραβάλετε την σκηνή με την στριμμένη, ξινή λευκή γριά καλόγρια με την «ζωντανή» και «χαρισματική» μαύρη εκκλησία έχετε το πλήρες μήνυμα.\nΗ διαστρέβλωση της «λύτρωσης» συνεχίζεται με τον τρόπο με τον οποίο οι αδελφοί Blues παίρνουν τα πέντε χιλιάδες δολάρια. Η αδελφή Μαίρη επιμένει ότι δε θα δεχτεί κλεμμένα χρήματα. Οι δύο αδελφοί παίρνουν τα χρήματα όταν οργανώνουν μια συναυλία, αλλά για να ξανασχηματίσουν το συγκρότημα πίσω, αφήνουν πίσω τους συντρίμμια. Τα χρήματα δεν κλέβονται, αλλά δύσκολα μπορούν να ονομαστούν έντιμα κέρδη. Επιπλέον, μια μυστηριώδης λευκή γυναίκα (η μακαρίτισσα Carrie Fisher) προσπαθεί να σκοτώσει τον Τζέικ με διάφορα εξελιγμένα όπλα (μπαζούκας, φλογοβόλο!) για να τον εκδικηθεί. Ο Τζέικ είχε στήσει τη γυναίκα αυτή στην εκκλησία την ημέρα που θα την παντρεύονταν. Αυτή τώρα είναι εξαγριωμένη γιατί την κορόιδεψε και τον σημαδεύει με ένα αυτόματο. Ο Τζέικ δίνει ένα κάρο δικαιολογίες γιατί δεν μπόρεσε να έρθει στο γάμο, και για πρώτη φορά βγάζει τα γυαλιά του κοιτώντας την γλυκά και αφού «ρίχνει» την γυναίκα και την πείθει μην το σκοτώσει, την παρατά και φεύγει με τον Έλγουντ για να ολοκληρώσουν την «αποστολή» τους. Στην ουσία εκμεταλλεύεται την αγάπη της για να ξεφύγει.\nΟι «εχθροί» των αδελφών Blues είναι οι εχθροί των Antifa: Η Αστυνομία ως εχθρός και… ως φίλος\nΤους αδελφούς Blues κυνηγά ασταμάτητα η αστυνομία σε όλη την ταινία. Είναι ένας «εχθρός». Αλλά όχι πάντα. Σε μια σκηνή, ένας αστυνομικός τους πληροφορεί για το τι προκαλεί μια κυκλοφοριακή συμφόρηση μπροστά σε μία γέφυρα*.\nΑστυνομικός: “Οι αλήτες κέρδισαν την υπόθεσή τους στο δικαστήριο κι έτσι κάνουν πορεία σήμερα.”\nΤζέικ: “Ποιοι αλήτες;”\nΑστυνομικός: “F….ng Nazi Party”\nΗ αστυνομία είναι επομένως και εχθρός και βοηθός ταυτόχρονα. Αυτή είναι η σχέση μεταξύ των antifa και της αστυνομίας στην πραγματική ζωή. Σε ορισμένες περιπτώσεις, η αστυνομία μένει απαθής και δεν κάνει τίποτα αφήνοντας ελεύθερους τους antifa να προβούν σε εμπρησμούς, ξυλοδαρμούς και βανδαλισμούς στυλBlues Brothers. Σε κάποιες άλλες περιπτώσεις, η αστυνομία αποφασίζει να βάλει ένα φρένο σταματώντας τις δραστηριότητές τους με λίγη δυσκολία. Οι antifa είναι μια παράμετρος της πολιτικής εξουσίας, ένας κρυφός μοχλός του κράτους, που κάνουν το «βρώμικο» έργο, όταν δικαστήρια και πολιτική εξουσία αδυνατούν.\nΟι άλλοι «εχθροί»: Ναζί και Good Old Boys\nΟι Blues Brothers έχουν επίσης δύο άλλους εχθρούς. Ο πρώτος εχθρός είναι ένας καρτούν ναζί ηγέτης, τον οποίον υποδύεται ο Henry Gibson (1935-2009). Στο μυαλό των antifa όλοι που πολεμούν – αστυνομία, Ρεπουμπλικάνοι ή η Εθνική Φρουρά – είναι «ναζί». Ωστόσο, υπάρχουν και κάτι παραπάνω εδώ. Είναι γνωστό ότι οι Εβραίοι θεωρούν τους εχθρούς τους, ανεξάρτητα από το πόσο ασήμαντοι είναι, «ναζί». Σε αυτή την ταινία, σκηνοθέτης και παραγωγός – και οι δυο εβραϊκής καταγωγής – μπορεί να αισθάνονται ότι οι ναζί δεν είναι διαφορετικοί από τους κατοίκους του Σικάγο και των Προαστίων. Οι ναζί (ο Τζέικ τους αποκαλεί ειδικά «ναζί του Ιλλινόις») αντιπροσωπεύουν την ντόπια πληθυσμιακή ομάδα των Πουριτανών και Κουάκερων του βόρειουIllinois. Όταν ο ηγέτης των ναζί απευθύνεται στον όχλο του Ιλλινόις, δηλώνει: «Θα έρθετε μαζί μας».\nΣε μια άλλη σκηνή υπονοείται ότι οι ναζί έχουν επαφές με την κυβέρνηση του Ιλλινόις. Έχουν επίσης κερδίσει μια υπόθεση δικαστηρίου και επιτρέπεται να κάνουν πορεία, φράσσοντας την κυκλοφορία. Καθώς η ταινία συνεχίζεται, οι ναζί κυνηγούν τουςBlues Brothers παράλληλα με την αστυνομία.\nΟ δεύτερος εχθρός των Blues Brothers είναι μια αγροτική, λευκήcountry μουσική μπάντα που ονομάζεται ‘The Good Old Boys’, με επικεφαλής τον Tucker McElroy (Charles Napier). Όπως αναφέρθηκε παραπάνω, το νότιο Ιλλινόις είναι περισσότερο Απαλάχια από το κανονικό βορρά που εκπροσωπείται από τους ναζί, έτσι ώστε οι Good Old Boys αντιπροσωπεύουν την Μικρή Αίγυπτο.\nΟι Blue Brothers κερδίζουν τον εχθρό τους (The Good Old Boys) όταν εξαπατούν τον ιδιοκτήτη ενός honky-tonk bar (αποκλειστικά λευκό ακροατήριο που ακούει western & country μουσική) υποδυόμενοι τους Good Old Boys που ήταν προσκεκλημένοι να παίξουν εκεί, προκειμένου να αρπάξουν τα χρήματα. Όταν τους ανακοινώνεται όμως ότι τα λεφτά για τις μπύρες που έχουν πιει ξεπερνούν την αμοιβή τους για τη συναυλία, το βάζουν στα πόδια με τον ιδιοκτήτη και τους πραγματικούς Good Old Boys, που στο μεταξύ έχουν καταφθάσει, να τους κυνηγούν.\nΠροφανώς η εβραϊκή ομάδα παραγωγής των Weiss και Landis να βλέπει την πληθυσμιακή αυτή ομάδα του Ιλινόις εξίσου αλλόκοτη και εχθρική. Ίσως η άποψή τους να έχει κάποια λογική. Η περισσότερη αμερικανική αντίσταση στην εβραϊκή επιρροή στην Αμερική έχει ένα Yankee, New England υπόβαθρο. Για παράδειγμα, οι Lothrop Stoddard (ιστορικός, φυλετιστής καιklansman, 1883 – 1950) και Madison Grant (δικηγόρος υπέρμαχος του φυλετικού διαχωρισμού, 1865 – 1937) ήταν Yankees, ενώ οι πρόγονοι του George Lincoln Rockwell (ιδρυτής του Αμερικάνικου Ναζιστικού Κόμματος, 1918 – 1967) ήταν οι ιδρυτές του Κοννέκτικατ. Ακόμη και ο Yankee υπερασπιστής της κατάργησης της δουλείας William Lloyd Garrison ήταν εχθρικός στη εβραϊκή επιρροή. Επιπλέον, οι Κουάκεροι είναι ένα από τα λίγα προτεσταντικά θρησκευτικά δόγματα που εκφράζουν συμπάθεια για τους Παλαιστινίους. Στην πραγματικότητα, το αγροτικό νότιο Ιλλινόις έχει πολύ περισσότερους Ευαγγελικούς Προτεστάντες που συμπαθούν τους Εβραίους και το Ισραήλ, αλλά αυτό το συναίσθημα συμπάθειας δεν είναι αμοιβαίο…\nΠαρά την ωραία και χαρούμενη μουσική και τη λεγόμενη «αποστολή από το Θεό», η ταινία The Blues Brothers είναι μια ταινία βαθιά εχθρική προς τους λευκούς του Illinois. Η απεικόνιση των αδελφών Blues που εξαπατούν τους Good Old Boys και στην ουσία πάνε να πατήσουν τους ναζί με το αυτοκίνητό τους, είναι έναμεταπολιτικό «πράσινο φως» για πραγματική ισοπέδωση εκείνων με τους οποίους διαφωνεί κανείς.\nΠαρά την απερίσκεπτη και εγκληματική οδήγηση τους, (σε κάποια στιγμή τρέχουν με ιλιγγιώδη ταχύτητα σε ένα εμπορικό κέντρο γεμάτο από κόσμο!) οι εγωιστές Blues Brothers δεν φαίνεται να χτυπάνε ή να σκοτώνουν κανέναν κατά τη διάρκεια του κυνηγητού. Οι αρνητικές συνέπειες της Μεγάλης Μετανάστευσης που έφεραν μαύρους από τον αγροτικό Μισσισσιπή στο Σικάγο δεν παρουσιάζονται. Βλέπουμε γειτονιές μαύρων που γελάνε και χορεύουν και έναν μαύρο ιεροκήρυκα τραγουδιστή παγκόσμιας κλάσης, αλλά κανένα από τα εγκλήματα, την παρακμή, το γκέτοκαι ούτω καθεξής, που πραγματικά καταπλάκωσαν το Σικάγο της δεκαετίας του 1980.\nΗ μουσική κερδίζει αμέσως τα πλήθη των απλών ανθρώπων. Πράγματι, η συναυλία στο αποκορύφωμα της ταινίας έρχεται με μαγικό τρόπο. Για παράδειγμα, ο Curtis «ζεσταίνει» το κοινό με το τραγούδι του Cab Calloway, “Minnie the Moocher.” Η μπάντα και ο Curtis με τα απλά ρούχα και τα τζιν μεταμορφώνονται ξαφνικά σε μια καλά ντυμένη του στυλ big band μπάντα της δεκαετίας του 1940. Θαύμα!\nΠολύ πιθανό ένας antifa που σπάει παράθυρα να πιστεύει ότι είναι τόσο cool όσο οι Blues Brothers. Μπορεί να «τα βάζει» με την εξουσία μένοντας ατιμώρητος, να συμμαχεί με τους μαύρους και να είναι σε μια «αποστολή από τον Θεό», προστατευόμενος από κάποιο «θαύμα».\nΥΓ: Στο “Blues Brothers 2000” οι κακοί δεν είναι ναζί, αλλάένοπλη παραστρατιωτική ομάδα λευκών (εννοείται) ‘white power’ Αμερικάνων που ετοιμάζονται για μαζικές τρομοκρατικές επιθέσεις και μιλάνε για κάποια συνομωσία Εβραίων καικομμουνιστών με βλέμμα απλανές και έχοντας ως ντεκόρ – τι άλλο; – σημαίες του Νότου! Στο τέλος ο αρχηγός τους σκοτώνεται γιατίέχει “πλάκα”. Επίσης στους “κακούς” προσθέστε και τους Ρώσους.\n* Η σκηνή με το “F….ng NaziParty” έχει κάποια ιστορική βάση. Στα 1978, το λεγόμενο Εθνικοσοσιαλιστικό Κόμμα του Ιλλινόις επιχείρησε να πραγματοποιήσει πορεία στο Skokie, ένα προάστιο στο νότιο Σικάγου.\nΤο Skokie ήταν περιοχή με τον πιο πολυάριθμο εβραϊκό πληθυσμό και αρκετούς επιζώντες του Ολοκαυτώματος και για αυτό η κίνηση θεωρήθηκε προκλητική. Μετά την απαγόρευση από τις αρχές η υπόθεση πήγε στα δικαστήρια και δόθηκε τελικά άδεια να πραγματοποιηθεί η πορεία, αλλά χωρίς την παρουσία της σβάστικας. Η πορεία ήταν μια αποτυχία και τελικά, δημιουργήθηκε μεγάλη αντίδραση, μαζεύτηκε πλήθος κόσμου που φώναζε «θάνατος στους ναζί», όλο αυτό το περιστατικό έφερε εκδηλώσεις συμπαράστασης προς τους Εβραίους, δόθηκε υπόσχεση ότι θα δοθεί βάρος στην εκπαίδευση για την καταπολέμηση του μίσους, ενώ σήμερα στην περιοχή υπάρχει ένα μνημείο και ένα Μουσείο Ολοκαυτώματος (βλ. εδώ κι εδώ). To 1981 περιστατικό έγινε ακόμα και ταινία.\nΑυτό που έχει το μεγαλύτερο ενδιαφέρον είναι ότι ο ηγέτης των νεοναζί του Ιλλινόις ήταν ο Frank Collin, (φώτο) του οποίου το πραγματικό όνομα ήταν Francis Joseph Cohen και ήταν Εβραίος!Μετά την αποτυχημένη πορεία, ο Collin/Cohen ανακαλύφθηκε ότι είχε διασυνδέσεις με κυκλώματα παιδεραστίας και καταδικάστηκε σε φυλάκιση. Σήμερα δηλώνει «παγανιστής» (βλέπε άρθρο εδώ).\nΠροηγούμενο άρθροΣτη Βουλή δικογραφία κατά Γεωργιάδη για τις προσλήψεις στο ΚΕΕΛΠΝΟ !!!\nΕπόμενο άρθροΗ Ευρωπαΐκή Ένωση οφείλει να αντιμετωπίσει την κλιματική αλλαγή


Bucs και Bears στο Wembley - Onsports.gr\nΕυθύμης Κούρτης 20 Απριλίου 2011, 17:58\nBucs και Bears στο Wembley\nΟι Tampa Bay Buccaneers θα υποδεχθούν τυπικά τους Chicago Bears στο Wembley στο φετινό παιχνίδι της NFL επί ευρωπαϊκού εδάφους.\nΟι Bucs είχαν επισκεφθεί ξανά το Λονδίνο το 2009 και γνώρισαν βαριά ήττα με 35-7 από τους New England Patriots. Έτσι, θέλουν φέτος να κερδίσουν τις εντυπώσεις των Άγγλων θαυμαστών του football, ελπίζοντας πως θα κερδίσουν τους Bears. Το παιχνίδι θα διεξαχθεί στο Wembley στις 23 Οκτωβρίου και θα ανήκει στα πλαίσια της 7ης εβδομάδας της σεζόν. Είναι η πέμπτη συνεχής χρονιά που η NFL διοργανώνει έναν αγώνα στο Ηνωμένο Βασίλειο και το ενδιαφέρον των Άγγλων αυξάνεται όλο και περισσότερο. Φυσικά όλα αυτά θα συμβούν μόνο σε περίπτωση άρσης του lockout των παικτών από την NFL.


..."kay sara: αν ακούσετε τους εαυτούς σας, θα βρείτε μόνο τις ενοχές σας"... - ΤΑ ΜΠΛΟΚΙΑ\nhttps://tassosdi.blogspot.com/\tPosted on 31/05/2020\nKay Sara: “Αυτή η ομιλία ξεκινάει με πολλές υποθέσεις. Σήμερα θα έπρεπε να στέκομαι επάνω στη σκηνή του Burgtheater και να «ανοίγω» το Wiener Festwochen. Θα ήμουν η πρώτη αυτόχθονας που θα έβγαζε ποτέ λόγο σε αυτό το θέατρο, το πιο μεγάλο και πλούσιο στον κόσμο, όπως μου είπαν. Θα ξεκινούσα με μια φράση ενός ευρωπαϊκού κλασικού έργου, της «Αντιγόνης» του Σοφοκλή: «Πολλά είναι τα φοβερά, πιο φοβερό απ’ όλα ο άνθρωπος».\nΑνήκω στην τρίτη φυλή του λαού των Tariano, της Φυλής της Βροντής. Είμαι μια κόρη του Θεού της Βροντής, μια κόρη βασιλιά, όπως η Αντιγόνη.\nΟ μύθος λέει ότι παλιότερα, εμείς οι Tariano, ήμασταν άνθρωποι από πέτρα. Αλλά αργότερα αποκτήσαμε ανθρώπινη σάρκα και μορφή για να μπορούμε να επικοινωνούμε με αυτούς που έρχονταν σε επαφή μαζί μας. Η μητέρα μου, μία Tucana, μου έδωσε το όνομα Kay Sara. Σημαίνει «αυτή που νοιάζεται για τους άλλους». Από την πλευρά του πατέρα μου είμαι, λοιπόν, μια Tariana. Mιλάω όμως μαζί τους στη μητρική μου γλώσσα, στα Tucano.\nΚάποιοι εγκατέλειψαν τα δάση για να δουλέψουν στα χωράφια. Όμως μετά το τέλος της δουλειάς, τούς σκότωναν για να μην τους πληρώσουν. Σήμερα έχουμε απομείνει ελάχιστοι.\nΕίμαι μία από τις τελευταίες Tariano. Και όμως πριν μερικές εβδομάδες ήρθε σε εμάς μια καινούργια αρρώστια από την Ευρώπη: ο κορονοϊός. Μπορεί να έχετε ακούσει ότι στο Manaus, την πρωτεύουσα του Αμαζονίου, η αρρώστια εξαπλώνεται ραγδαία. Δεν υπάρχει καιρός για κανονικές κηδείες, οι νεκροί ρίχνονται σε μαζικούς τάφους, τους οποίους κλείνουν τα τρακτέρ. Άλλοι κείτονται στο δρόμο άθαφτοι, όπως ο αδερφός της Αντιγόνης.\nΑυτή η τρέλα πρέπει να σταματήσει. Ας σταματήσουμε να είμαστε ο Κρέοντας. Ας γίνουμε η Αντιγόνη. Γιατί όταν η ανομία γίνεται νόμος, η αντίσταση γίνεται χρέος. Ας αντισταθούμε όλοι μαζί. Ας γίνουμε άνθρωποι. Ο καθένας με τον τρόπο του, όπου κι αν βρίσκεται, ενωμένοι με τη διαφορετικότητά μας και την αγάπη μας για τη ζωή, που μας ενώνει όλους.”\nΣΗΜΕΙΩΜΑ της μεταφράστριας από τους γερμανικούς υπότιτλους του μηνύματος του μηνύματος που έστειλε η Κay Saraης από τον Αμαζόνιο.\n” Ας σταματήσουμε να είμαστε ο Κρέοντας. Ας γίνουμε η Αντιγόνη. Γιατί όταν η ανομία γίνεται νόμος, η αντίσταση γίνεται χρέος. Ας αντισταθούμε όλοι μαζί. Ας γίνουμε άνθρωποι.”\nPrevious PostWe can’t breathe κι από την υποκρισία\nNext PostΟ ΣΥΡΙΖΑ ξαναπιάνει το νήμα της ανασυγκρότησης\nO Big brother πάει σχολείο\nΜαρία Καζάντη http://artinews.gr/ 11/11/2020\nΝΙΚΟΣ ΜΠΟΓΙΟΠΟΥΛΟΣ https://www.imerodromos.gr/ 29/09/2021\nΝτάνι Βέργου https://www.efsyn.gr/ 12/02/2021


Κρήτη: Δικάζεται ο πατέρας που ξυλοκόπησε καθηγητή για τη μάσκα – Μαλεβιζιώτης\nσε Εκπαίδευση, Κρήτη, Χανιά\nΜε τη διαδικασία του αυτοφώρου εκδικάζεται σήμερα η υπόθεση ξυλοδαρμού καθηγητή από γονιό μαθητή, τη Δευτέρα, στο 2ο γυμνάσιο Ελευθερίου Βενιζέλου, στην Κρήτη.\nΟ γονέας πέρασε χθες το πρωί το κατώφλι του εισαγγελέα, ο οποίος του άσκησε ποινική δίωξη και τον παρέπεμψε να δικαστεί με την αυτόφωρη διαδικασία.\nΟ καθηγητής από την πλευρά του ζητά να αποδοθεί δικαιοσύνη, ενώ σε ερώτηση των δημοσιογράφων τόνισε ότι ουδέποτε τράβηξε με βιαιότητα τον μαθητή, όπως φαίνεται να ισχυρίζεται ο γονιός.\nΤο περιστατικό συνέβη στον αγιασμό και το απόγευμα της Δευτέρας ο καθηγητής επισκέφθηκε το Αστυνομικό Μέγαρο Χανίων και κατέθεσε μήνυση.\nΣύμφωνα με όσα έχουν γίνει γνωστά, τη στιγμή που ο μαθητής έπαιρνε τη μάσκα από τον καθηγητή του, ο πατέρας του παιδιού μπήκε χωρίς άδεια στην αυλή και επιτέθηκε καταρχήν, φραστικά στον καθηγητή και εν συνεχεία τον χτύπησε με το κεφάλι του.\nΟ γονέας μίλησε στο Mega για την πράξη του, εξηγώντας πώς έγινε το περιστατικό.\n«Πάει να μπει ο γιος μου μέσα εκεί που ήταν τα άλλα παιδάκια με τις μάσκες και τον αρπάζει ο καθηγητής και του λέει πάρε μάσκα. Και του λέει το παιδί μου εγώ δε θέλω μάσκα, δε φοράω μάσκα.\nΚαι το πιάνει το παιδί μου από το χέρι και του επιβάλλει να βάλει μάσκα, τρόμαξε το παιδί μου και φοβήθηκε. Μου λέει δε θέλω να ξαναπάω σχολείο. Φοβήθηκε το παιδί μου και το είδα κλαμένο και του έπαιξα μια κουτουλιά», είπε ο πατέρας.\nΓάμος συνδέεται με επτά θανάτους από κορονοϊό\nΔιεκόπη η δίκη για τη μικρή Μελίνα, πριν καν ξεκινήσει


Το παιδί χτύπησε το δόντι του, τι κάνουμε; - Μαμά Πονάω\nΤο σημαντικό είναι να μη χάσετε την ψυχραιμία σας και να αντιδράσετε όσο πιο άμεσα γίνεται. Σύμφωνα με την Ελληνική Παιδοδοντική Εταιρεία, η έγκαιρη και σωστή αντιμετώπιση βελτιώνει την πρόγνωση του δοντιού και περιορίζει την εμφάνιση ανεπιθύμητων συνεπειών.\nΣτα νεογιλά δόντια κατά τον τραυματισμό συμβαίνει συχνότερα πλάγια μετατόπιση του δοντιού, ενσφήνωσή του στο φατνίο ή ακόμη και πλήρης απόσπασή του από το στόμα (εκγόμφωση).\nΩστόσο και τα κατάγματα είναι αρκετά συχνά. Τα παραπάνω έχουν σαν συνέπεια συχνά την αλλαγή χρώματος του δοντιού και πολλές φορές αργότερα τη δημιουργία αποστήματος ή συριγγίου. Η αξιολόγηση από τον Παιδοδοντίατρο κρίνεται απαραίτητη σε κάθε περίπτωση, προκειμένου να αποφευχθεί ζημιά στα αντίστοιχα μόνιμα δόντια.\nΣτα μόνιμα δόντια τα κατάγματα της μύλης (ορατό μέρος του δοντιού) είναι τα συχνότερα. Σπανιότερα μπορεί να συμβεί κάταγμα στη ρίζα, μετατόπιση ή εκγόμφωση.\nΣτην περίπτωση που έχει συμβεί κάταγμα μύλης θα πρέπει να γίνει άμεσα συγκόλληση του σπασμένου κομματιού ή εάν αυτό δεν είναι εφικτό, ανασύσταση του σπασμένου δοντιού με λευκό υλικό (σύνθετη ρητίνη).\nΣε περίπτωση ολικής εκγόμφωσης ΜΟΝΙΜΟΥ δοντιού, θα πρέπει να γίνει επανατοποθέτηση του στο φατνίο και ΑΜΕΣΗ επίσκεψη στον Παιδοδοντίατρο. Συγκεκριμένα, σύμφωνα με την Ελληνική Παιδοδοντική Εταιρεία:\n-Βρίσκουμε το δόντι\n-Ξεπλένουμε το δόντι με κρύο νερό, χωρίς να πιάσουμε τη ρίζα του\n-Βάζουμε το δόντι ξανά στη θέση του στο στόμα και το κρατάμε σταθερό με γάζα\n-Αν δεν μπορούμε να το κάνουμε αυτό, βάζουμε το δόντι μέσα σε κρύο γάλα\n-Πηγαίνουμε αμέσως στον κοντινότερο Παιδοδοντίατρο\nΤέλος, θα πρέπει να σημειωθεί ότι στα νεογιλά δόντια δεν γίνεται επανατοποθέτηση στο φατνίο σε περίπτωση που κατά τον τραυματισμό τους βγήκαν από τη θέση τους, γιατί υπάρχει ο κίνδυνος αγκύλωσής τους.


Αφιερωμένο στη Μελίνα Μερκούρη το σημερινό Google Doodle - AboutKastoria.gr\n18/10/2015 AboutKastoria 0 Σχόλια doodle, Google, Μελίνα Μερκούρη, πολιτική, πολιτισμός\nΗ Μελίνα Μερκούρη ήταν Ελληνίδα ηθοποιός και πολιτικός. Καταγόταν από σπουδαία οικογένεια πολιτικών. Μεγάλη ηθοποιός βραβευμένη με διεθνή βραβεία και παγκόσμιας ακτινοβολίας προσωπικότητα διετέλεσε υπουργός Πολιτισμού όλων των κυβερνήσεων του ΠΑΣΟΚ (όπως τόνισε και ο Ανδρέας Παπανδρέου «άντεξε» και στους 16 ανασχηματισμούς κυβέρνησης που έκανε), από το 1981-1989 και 1993-1994.\n← Το ξέρατε; Αυτός είναι ο μήνας με τις περισσότερες ονομαστικές εορτές\nΔείτε τι καιρό θα έχουμε όλη την εβδομάδα →\nΈγινε η κλήρωση της φορολοταρίας Ιανουαρίου – Δείτε αν κερδίσατε 1000€


Πώς και μεταξύ ποίων θα επιλέξει το Συντηρητικό κόμμα τον διάδοχο της Μέι; :: left.gr\n11:36 | 10.06.2019\nΠώς και μεταξύ ποίων θα επιλέξει το Συντηρητικό κόμμα τον διάδοχο της Μέι;\nΤο κυβερνών βρετανικό Συντηρητικό Κόμμα θα αποφασίσει ποιος θα είναι ο επόμενος πρωθυπουργός στα τέλη Ιουλίου, σε μια κούρσα που θα οδηγήσει στην ανάδειξη ενός νέου ηγέτη, ο οποίος αναμένεται ότι θα επιδιώξει ένα πιο καθαρό διαζύγιο από την Ευρωπαϊκή Ένωση.\nΗ Τερέζα Μέι παραιτήθηκε από την ηγεσία του κόμματος την περασμένη Παρασκευή, έχοντας αποτύχει να υλοποιήσει το Brexit εγκαίρως και μην έχοντας βρει κάποιον τρόπο για να καταφέρει το κοινοβούλιο να εγκρίνει το σχέδιό της για την έξοδο του Ηνωμένου Βασιλείου από την ΕΕ.\nΗ ανακοίνωση της παραίτησης της Μέι δεν συνεπάγεται βουλευτικές εκλογές. Όποιος από τους δέκα υποψηφίους διαδόχους της αναδειχθεί στην ηγεσία του Συντηρητικού Κόμματος θα γίνει και πρωθυπουργός.\nΟι υποψήφιοι για την ηγεσία πρέπει να υποστηρίζονται από άλλους οκτώ βουλευτές του Συντηρητικού Κόμματος. Ο αριθμός αυτός είναι υψηλότερος απ' ό,τι σε προηγούμενες κούρσες για την ηγεσία επειδή η Επιτροπή 1922 έκανε αλλαγές στον κανονισμό με στόχο τον παραμερισμό ασθενέστερων υποψηφίων.\nΟι υποψηφιότητες παρελήφθησαν χθες, Δευτέρα 10 Ιουνίου, στο διάστημα από τις 12:00 (ώρα Ελλάδας) έως τις 19:00 (ώρα Ελλάδας) και είναι δέκα, οι εξής:\n1. Ο πρώην υπουργός Εξωτερικών Μπόρις Τζόνσον\n2. Ο νυν υπουργός Εξωτερικών Τζέρεμι Χαντ\n3. Ο υπουργός Περιβάλλοντος Μάικλ Γκόουβ\n4. Ο πρώην υπουργός Brexit Ντόμινικ Ράαμπ\n5. Ο υπουργός Υγείας Ματ Χάνκοκ\n6. Ο υπουργός Εσωτερικών Σατζίντ Τζαβίντ\n7. Ο υπουργός Διεθνούς Ανάπτυξης Ρόρι Στιούαρτ\n8. Η τέως υπουργός Έστερ ΜακΒέι\n9. Η πρώην υπουργός αρμόδια για τη σχέση με τη Βουλή των Κοινοτήτων Άντρια Λίντσομ\n10. Ο Συντηρητικός βουλευτής Μαρκ Χάρπερ\nΨηφοφορία των βουλευτών\nΣτη συνέχεια οι βουλευτές του Συντηρητικού Κόμματος θα διεξαγάγουν από μεθαύριο, Πέμπτη 13 Ιουνίου, πολλούς γύρους ψηφοφοριών ώστε να μειωθεί ο αριθμός των υποψηφίων. Καθεμιά από τις ψηφοφορίες αυτές είναι μυστική και οι βουλευτές μπορούν να ψηφίσουν δια πληρεξουσίου, σε περίπτωση που δεν μπορούν να ψηφίσουν οι ίδιοι.\nΗ ψηφοφορία διεξάγεται σε αίθουσα του κοινοβουλίου στην οποία θα τοποθετηθούν παραβάν. Το χρώμα των ψηφοδελτίων αποφασίζεται μια ημέρα πριν από την ψηφοφορία και θα είναι διαφορετικό για κάθε γύρο. Τα συμπληρωμένα ψηφοδέλτια θα τοποθετηθούν σε μεταλλική κάλπη.\nΟ πρώτος γύρος θα διεξαχθεί στις 13 Ιουνίου από τις 12:00 (ώρα Ελλάδας) έως τις 14:00 (ώρα Ελλάδας) και το αποτέλεσμα αναμένεται να ανακοινωθεί γύρω στις 15:00 (ώρα Ελλάδας). Όποιος υποψήφιος πάρει 16 ψήφους ή λιγότερες αποκλείεται. Αν όλοι οι υποψήφιοι έχουν περισσότερες από 16 ψήφους, αυτός με τις λιγότερες αποκλείεται.\nΟ δεύτερος γύρος θα διεξαχθεί στις 18 Ιουνίου, από τις 17:00 (ώρα Ελλάδας) έως τις 19:00 (ώρα Ελλάδας) και το αποτέλεσμα αναμένεται να ανακοινωθεί γύρω στις 20:00 (ώρα Ελλάδας). Όποιος υποψήφιος πάρει 32 ψήφους ή λιγότερες αποκλείεται. Αν όλοι οι υποψήφιοι έχουν περισσότερες από 32 ψήφους, αυτός με τις λιγότερες αποκλείεται.\nΠεραιτέρω ψηφοφορίες είναι προγραμματισμένες για τις 19 Ιουνίου από τις 17:00 (ώρα Ελλάδας) έως τις 19:00 (ώρα Ελλάδας) και στις 20 Ιουλίου από τις 12:00 (ώρα Ελλάδας) έως τις 14:00 (ώρα Ελλάδας). Οι ψηφοφορίες συνεχίζονται μέχρι να μείνουν δύο υποψήφιοι, έτσι μπορεί να χρειαστούν κι άλλοι γύροι.\nΗ Επιτροπή 1922 θα φιλοξενήσει δύο γύρους ομιλιών των υποψηφίων στο κοινοβούλιο. Ο πρώτος θα πραγματοποιηθεί στις 11 και 12 Ιουνίου, πριν από την πρώτη ψηφοφορία, και ο δεύτερος στις 17 Ιουνίου.\nΗ ψηφοφορία των μελών\nΟι δύο τελικοί υποψήφιοι υποβάλλονται στην κρίση των μελών του Συντηρητικού Κόμματος που ψηφίζουν με επιστολική ψήφο και ο νικητής είναι ο νέος ηγέτης.\nΤο κόμμα έχει δηλώσει πως θέλει να ολοκληρώσει αυτό το στάδιο την εβδομάδα που αρχίζει στις 22 Ιουλίου.\nΤο κόμμα έχει περίπου 160.000 μέλη.\nΠοιος είναι πρωθυπουργός στη διάρκεια της κούρσας για την ηγεσία;\nΣτην ομιλία της παραίτησής της, η Μέι δήλωσε πως θα υπηρετήσει ως πρωθυπουργός μέχρι να ολοκληρωθεί η κούρσα για την ηγεσία. Στο διάστημα αυτό θα παραμείνει επίσης επικεφαλής του Συτνηρητικού Κόμματος.\nEE: Η θέση μας παραμένει η ίδια\nΗ επιλογή του διαδόχου της Βρετανίδας πρωθυπουργού Τερέζα Μέι δεν θα επηρεάσει το περιεχόμενο της συμφωνίας διαζυγίου, στην οποία έχει ήδη καταλήξει το Λονδίνο με την ΕΕ, δήλωσε σήμερα εκπρόσωπος της Ευρωπαϊκής Επιτροπής.\n«Θα απέχουμε από τη διατύπωση οποιασδήποτε θέσης που θα μπορούσε να θεωρηθεί παρέμβαση στην κούρσα για την ηγεσία του Συντηρητικού Κόμματος», απάντησε ο Μαργαρίτης Σχοινάς απαντώντας σε ερώτηση για την απειλή του επικρατέστερου υποψηφίου για τη διαδοχή της Μέι, του Μπόρις Τζόνσον, να μην πληρώσει τον λογαριασμό του Brexit.\n«Η εκλογή ενός νέου πρωθυπουργού δεν θα αλλάξει τις παραμέτρους αυτού που βρίσκεται πάνω στο τραπέζι», προσέθεσε ωστόσο ο εκπρόσωπος της Ευρωπαϊκής Επιτροπής, αναφερόμενος στη συνθήκη αποχώρησης στην οποία κατέληξε η κυβέρνηση της Μέι με την ΕΕ τον περασμένο Νοέμβριο.\n«Αυτό που είναι στο τραπέζι αποτέλεσε αντικείμενο διαπραγματεύσεων με επιτυχία από την Επιτροπή και εγκρίθηκε από τις χώρες-μέλη της ΕΕ», πρόσθεσε.\nΟ Μπόρις Τζόνσον απείλησε ότι δεν θα πληρώσει τον λογαριασμό του Brexit, δηλαδή την εξόφληση του λογαριασμού που προβλέπεται στη συμφωνία διαζυγίου, αν η ΕΕ δεν δεχθεί καλύτερους όρους εξόδου για τη χώρα του.\nΗ συμφωνία που επιτεύχθηκε δεν αναφέρει αριθμούς, αλλά εγκαθιδρύει μια μέθοδο και αρχές για τον προσδιορισμό των οφειλόμενων ποσών από το Λονδίνο. Η βρετανική κυβέρνηση εκτιμά πως το ποσό αυτό θα είναι από 40 έως 45 δισεκατομμύρια ευρώ.\ntags: Βρετανία, Τερέζα Μέι


Διαδικασία ανάπτυξης εφαρμογών – Simple Android Applications\nΗ ανάπτυξη μιας εφαρμογής για τα σύγχρονα κινητά, αποτελεί μια εξαιρετικά επίμονη και χρονοβόρα διαδικασία, σαφώς πιο πολύπλοκη και απαιτητική σε σχέση με την κατασκευή μιας ιστοσελίδας (site ή blog).\nΓια την ανάπτυξη μιας εφαρμογής ακολουθούνται τα εξής βήματα:\nΣυζήτηση του ενδιαφερόμενου με την εταιρία ή τον μεμονωμένο προγραμματιστή, κατά την οποία τίθενται οι απαιτήσεις και οι προδιαγραφές της εφαρμογής, τόσο από απόψεως λειτουργικότητας (τι θέλει να κάνει), διαδραστικότητας με το χρήστη (πώς θέλει να το κάνει – μενού, κουμπιά, επίπεδα οθονών κλπ)) όσο και από απόψεως εμφάνισης (πώς να φαίνεται, σχεδίαση, χρώματα, εικόνες κλπ)\nΕφόσον υπάρχει η τεχνική δυνατότητα, με βάση αυτά που ζητάει ο ενδιαφερόμενος ή εφόσον γίνουν αποδεκτές τυχόν τροποποιήσεις λόγω τεχνικών περιορισμών, ξεκινάει η διαδικασία κατασκευής της εφαρμογής από τον / τους προγραμματιστές.Η διαδικασία αυτή ενδέχεται να διαρκέσει από 10 ημέρες έως ένα μήνα κατά μέσο όρο, αναλόγως των τεχνικών ιδιαιτεροτήτων / δυσκολιών της εφαρμογής. Μέσα σε αυτό το χρόνο συμπεριλαμβάνονται και δοκιμές σε διάφορα είδη συσκευών (smartphone – tablets) από τον προγραμματιστή.\nΕφόσον η εφαρμογή είναι έτοιμη, γίνεται μια επίδειξη στον ενδιαφερόμενο και συζητούνται τυχόν περαιτέρω τροποποιήσεις, πάντα υπό τους περιορισμούς που ενδεχομένως να τίθενται λόγω τεχνικών ιδιαιτεροτήτων.\nΑπό τη στιγμή που αποφασιστεί η τελική μορφή της εφαρμογής, ακολουθείται η διαδικασία της έκδοσης στο Google Play. Αυτή διαρκεί συνήθως από δύο έως τέσσερις ημέρες, μέχρι να εγκριθεί από τη Google (εφόσον πληροί έναν αριθμό κριτηρίων που έχει θέσει).\nΌταν γίνει η έκδοση της εφαρμογής, αυτή είναι έτοιμη να την “κατεβάσουν” οι χρήστες από το κινητό ή το tablet τους.\nΑκόμα και μετά την έκδοση της εφαρμογής, δε σταματάει εδώ η διαδικασία. Είναι απαραίτητο να γίνεται ανανέωση της εφαρμογής για διάφορους λόγους (δυσλειτουργίες, ανάγκη βελτίωσης user interface, προσθήκη νέων δυνατοτήτων, βελτιστοποίηση λειτουργιών, έκδοση νέων εκδόσεων Android συνεπώς και ανάγκη υποστήριξης νέων συσκευών με νέο λειτουργικό κλπ). Συνεπώς, η υποστήριξη και η έκδοση συνεχώς καινούριων εκδόσεων της εφαρμογής είναι μια αέναη διαδικασία η οποία είναι απαραίτητη για την σε μόνιμη βάση απροβλημάτιστη λειτουργία της εφαρμογής.\nΛεπτομέρειες για τις ιδιαιτερότητες των εφαρμογών στη σελίδα “Ιδιαιτερότητες“


5 λόγοι που ο Γιάννης Δρυμωνάκος είναι το καλό παιδί που θα γνωρίζαμε στη μάνα μας! - Neopolis\n5 λόγοι που ο Γιάννης Δρυμωνάκος είναι το καλό παιδί που θα γνωρίζαμε στη μάνα μας!\nΑλεξάνδρα Κουτσούκου Φεβρουάριος 26, 2018\nΚατ’αρχήν θα συμφωνήσουμε όλοι ότι ο Δρυμωνάκος είναι ο ορισμός του καλού παιδιού. Είτε τον συμπαθείς, είτε όχι, αυτό δεν αλλάζει. Και είναι κάτι που έχει καταφέρει να αποδείξει και μέσω του survivor, κυρίως με τον τρόπο με τον οποίον αντιμετωπίζει τον αντίπαλο. Κάθε αντίπαλο!\nΗ χειρονομία του μετά το τέλος του εκάστοτε αγωνίσματος έχει καταφέρει να κερδίσει τον κόσμο, ο οποίος είναι αποφασισμένος να τον υποστηρίξει, χωρίς απαραίτητα να έχουμε να κάνουμε με τον top παίκτη του παιχνιδιού.\nΣίγουρα πάντως δεν είναι από εκείνους (ονόματα δε λέμε, οικογένειες δε θίγουμε) που τερματίζουν πρώτοι και περιμένουν να τελειώσει ο αντίπαλος για να σηκώσουν το σημαιάκι, ή αναπαριστούν ψηφοφορίες με σουτιέν και κοροϊδεύουν την προσευχή των άλλων.\nΝαι, τελοσπάντων παραφερθήκαμε. Δεν ξεχνιούνται εύκολα τέτοια γεγονότα…\nΣτο θέμα μας λοιπόν. Εδώ έχουμε να κάνουμε με το άκρον άωτον της προαναφερθείσας συμπεριφοράς! Και για αυτό ο Δρυμωνάκος αποτελεί τον τέλειο άντρα (τον άντρα τον σωστό ) που θα ήθελε κάθε κοπέλα, ή να το θέσω πιο σωστά, κάθε μάνα για την κόρη της!\n1. Είναι χαμηλών τόνων\nΕίναι από εκείνους τους ανθρώπους που δε θα προκαλέσουν ούτε με τις πράξεις, ούτε με τις συμπεριφορές τους. Δε θα μπλεχτεί σε καυγάδες, ούτε θα πουλήσει τσαμπουκάδες, προτιμά αντιθέτως να κρατά μια πιο ουδέτερη στάση. Μπορεί σήμερα να επικραττεί η άποψη πως για να φανείς και λίγο μάγκας, πρέπει να έχεις ύφος «γαμάω και δέρνω» αλλιώς…τσάμπα τα παντελόνια, ο Γιάννης όμως, είναι διαφορετικός. Και πάλι καλά δηλαδή, γιατί δεν αντέχονται τόσα αρσενικά με αντίστοιχο στυλάκι.\nΔρυμωνάκος αγόρια. Ορίστε πρότυπο. Πήξαμε στις ?? #SurvivorGR\n— thaliagn (@euthgian) February 14, 2018\n2. Η ηρεμία είναι δύναμη, όχι αδυναμία\nΟκ, μπορεί να μιλάμε για έναν συγκροτημένο και ήρεμο χαρακτήρα, αλλά μην ξεχνάμε ότι ο ίδιος άνθρωπος έχει καταφέρει και ένα σωρό σπουδαία επιτεύγματα. Και πέρα από τα του παιχνιδιού, όπου έχει δείξει πολλάκις τις ικανότητες και το πείσμα του, οι επιτυχίες του σε αγωνιστικό επίπεδο μόνο λίγες δεν είναι. Και μάλιστα σε ένα άθλημα δύσκολο, που απαιτεί πολλές θυσίες, τόνους αυτοσυγκέντρωσης και πείσματος. Πείτε μου λοιπόν, ποια γυναίκα δε θέλει έναν άντρα πειθαρχημένο, με στόχους και θέληση; Συγνώμη, ποια μαμά δε θέλει τέτοιο γαμπρό εννοούσα…\nΑχαστος ο Δρυμωνάκος τον τελευταίο καιρό #survivorGR\n— Ειρηνη A (@blublu21_) February 14, 2018\n3. Ξέρει (πολύ καλά) να χάνει\nΣε ένα (τηλεοπτικό) παιχνίδι όπως το Survivor, η ήττα είναι αν μη τι άλλο μέσα στο πρόγραμμα. Δεν έχει να κάνει με το αν είσαι καλύτερος ή χειρότερος παίκτης, θα έρθει η στιγμή που θα χάσεις, όπως κι εκείνη που θα κερδίσεις. Το θέμα είναι πώς διαχειρίζεσαι τις νίκες αλλά κυρίως τις ήττες σου αυτές. Αν για παράδειγμα, δεν ξέρεις τι κάνεις, ψάχνεις μονίμως δικαιολογίες και βγάζεις κακία και ζήλια από μέσα σου, δεν έχεις παρά να λάβεις παράδειγμα από το παλικάρι μας. Γιατί είναι εύκολο να δίνεις το χέρι σου όταν κερδίζεις. Όταν χάνεις όμως, έχεις όρεξη και χώρο για τιμιότητες και ιπποτισμούς; Ιδού το μεγάλο δίλημμα…\nΝα θυμηθώ να βρω το τηλέφωνο του Μπαμπινιώτη να του πω να βάλει τη φωτό του #Δρυμωνάκος δίπλα από το λήμμα ΗΘΟΣ #survivorGR\n— TheTe?cher ®??? (@the_teahe) February 21, 2018\n4. Είναι κι ωραίος, μην το ξεχνάμε\nΤώρα βέβαια, πέρα από τα όσα καλά της προσωπικότητάς του, μην ξεχνάμε και τα άλλα τόσα της εμφάνισης! Είπαμε καλό παιδί, αλλά ο συγκεκριμένος έχει κι άλλα προτερήματα, που πολύ απλά αδυνατούμε να τα παραλείψουμε. Από που να ξεκινήσουμε; Από το ντροπαλό κι ειλικρινές του χαμόγελο; Από τα γκριζογάλανα μάτια του; Ή μήπως από την κορμοστασιά του και τον τρόπο που περπατάει; Από όπου κι αν το πιάσεις, αυτό το παιδί είναι ο ορισμός της γοητείας! Και καλοσυνάτο κι όμορφο και τα πάντα. Μία στο εκατομμύριο, όχι αστεία…\nΡε αυτός ο Δρυμωνάκος ποσό απίστευτο χαμόγελο εχει ?? #survivorGR\n— Xouxou? (@xouxoudaki) February 19, 2018\n5. Όλα σ’ ένα!\nΈχει το πακέτο όλο που λέμε. Γιατί πέρα από ομορφιά και χαρακτήρα, είναι και τυπάκι. Σου βγάζει ένα θετικό vibe ρε παιδί μου, σαν άνθρωπος. Η φωνή του, η προσωπικότητά του, η εμφάνισή του (τα είπαμε και πιο πανω, μην επαναλαμβανόμαστε), όλα μαζί δίνουν ένα αποτέλεσμα το λιγότερο ελκυστικό. Με άλλα λόγια, ό,τι ακριβώς θα εκτιμούσε η μαμά στο αγόρι που θα της πας στο σπίτι. Γιατί πάνω απ’ όλα, αυτήν την έγκριση περιμένουμε όλες μας…\nΜπορείτε να ευχαριστηθείτε περισσότερο οφθαλμόλουτρο πάντως και στο Instagram profile του!\nSurvivor Γιάννης Δρυμωνάκος γυναίκες έρωτας θαυμάστριες καλό παιδί κολύμβηση κολύμπι


Τετάρτη 12 Γενάρη 2011 - αριθ. φύλλου: 10864\nΝα καταργηθούν τα διόδια που είναι μέρος του πολέμου που έχουν εξαπολύσει κατά του λαού (ΠΑΣΟΚ - ΝΔ - ΕΕ) για να προστατέψουν τα τεράστια κέρδη των επιχειρηματικών ομίλων.\nΓια τις ελληνοτουρκικές συμφωνίες με αιχμή το Αιγαίο\nΠυκνώνουν τα δημοσιεύματα που φιλοξενούν μελέτες για κοιτάσματα υδρογονανθράκων στο Αιγαίο και σε άλλες περιοχές και υποστηρίζουν ότι η κυβέρνηση έχει συμφωνήσει για συνεκμετάλλευση με την Τουρκία. Οι ανησυχίες για εκχώρηση κυριαρχικών δικαιωμάτων δυναμώνουν και οι απαντήσεις της κυβέρνησης δεν είναι πειστικές.\nΚΚΕ: Η τρομοκρατία και η καταστολή της κυβέρνησης σε βάρος των εργαζομένων πρέπει να συναντήσει την κατακραυγή και την αλληλεγγύη όλου του λαού\nΝέο κύμα καταστολής των απεργιών στον ΗΣΑΠ, στην ΕΘΕΛ και τον ΗΛΠΑΠ και ποινικοποίησης των κινητοποιήσεων.\nΕπίκαιρη Ερώτηση του ΚΚΕ προς τον υπουργό Υποδομών, Μεταφορών και Δικτύων με το αίτημα να σταματήσει η ιδιωτικοποίηση των αστικών συγκοινωνιών.\nΠΑΜΕ: Συνέχιση και κλιμάκωση των κινητοποιήσεων με στόχο να γίνει υπόθεση των ίδιων των εργαζομένων και να υπηρετεί αιτήματα που υπαγορεύουν οι λαϊκές ανάγκες.\nΜΑΣ: Οι ιδιωτικοποιήσεις των αστικών συγκοινωνιών αφορούν όλο το λαό και τη νεολαία, αφορούν κάθε φοιτητή και σπουδαστή.\nΝΟΜΟΣΧΕΔΙΟ - «ΣΚΟΥΠΑ» ΓΙΑ ΥΓΕΙΑ - ΠΡΟΝΟΙΑ\nΣτον Προκρούστη οι παροχές για το λαό\nΜε το νομοσχέδιο «Διαρθρωτικές αλλαγές στο σύστημα Υγείας και άλλες διατάξεις» η κυβέρνηση δρομολογεί τη σύνθλιψη των παροχών υπηρεσιών Υγείας - Πρόνοιας με νέες περικοπές αλλά και νέα χαράτσια για τα λαϊκά στρώματα και ιδιαίτερα για τους ανασφάλιστους, τους ανέργους και τους μετανάστες.\nΜετά την επίσκεψη του πρωθυπουργού στην Τουρκία και τις, μέσω μυστικής διπλωματίας, συζητήσεις για τη συνεκμετάλλευση των υδρογονανθράκων του Αιγαίου σε όφελος των μονοπωλίων, σειρά έχει η επίσκεψη του υπουργού Εξωτερικών του Ισραήλ στην Ελλάδα για τη γοργή προώθηση της στρατηγικής συνεργασίας των δύο κρατών. Ενα από τα ζητήματα συζήτησης είναι η κατασκευή υποθαλάσσιου αγωγού φυσικού αερίου από το Ισραήλ προς την ΕΕ μέσω Ελλάδας. Το Ισραήλ έχει ανακοινώσει την εκμετάλλευση των κοιτασμάτων φυσικού αερίου στο «Λεβιάθαν» έχοντας ορίσει Αποκλειστική Οικονομική Ζώνη (ΑΟΖ), ενώ έχει κάνει συμφωνία για ΑΟΖ και με την Κύπρο. Αυτή η θαλάσσια περιοχή περικλείεται από Κύπρο, Ισραήλ, Λίβανο, Συρία και Αίγυπτο. Για το βόρειο τμήμα της περιοχής ενδιαφέρεται και η Τουρκία. Ταυτόχρονα, ο Λίβανος έχει διαμηνύσει ότι το κοίτασμα του «Λεβιάθαν» εκτείνεται στη δική του περιοχή και κατέθεσε σχέδιο ΑΟΖ στον ΟΗΕ. Το Ισραήλ δεν του αναγνωρίζει τέτοιο δικαίωμα και θα τον εμποδίσει ακόμη και με τα όπλα, όπως έχει διαμηνύσει. Τουρκία, Ιράν, Συρία, Λίβανος αναπτύσσουν σχέσεις συνεργασίας, σε αντιπαράθεση με το Ισραήλ. Στη συγκεκριμένη περιοχή οξύνονται οι ενδοϊμπεριαλιστικοί ανταγωνισμοί ισχυρών καπιταλιστικών κρατών. Ολες οι εξελίξεις δείχνουν ταχύτατη εμπλοκή της Ελλάδας στους ανταγωνισμούς για τους δρόμους και τις πηγές ενέργειας, αλλά και το νέο γεωπολιτικό σκηνικό που διαμορφώνεται στην Ανατολική Μεσόγειο, με απρόβλεπτες συνέπειες για τον ελληνικό και τους άλλους λαούς της περιοχής.\nΗ ΓΓ της ΚΕ του ΚΚΕ Αλέκα Παπαρήγα θα παραχωρήσει συνέντευξη Τύπου σήμερα Τετάρτη, 12 Γενάρη, στις 11 το πρωί, με θέμα: «Οι θέσεις του ΚΚΕ για τα οικονομικά των κομμάτων». Η συνέντευξη θα πραγματοποιηθεί στην έδρα της ΚΕ του Κόμματος, στον Περισσό.\nΓΡΑΜΜΑΤΕΙΑ ΕΜΠΟΡΙΟΥ ΚΑΙ ΥΠΗΡΕΣΙΩΝ ΤΟΥ ΠΑΜΕ\nΓΡΑΜΜΑΤΕΙΑ ΠΑΜΕ ΘΕΣΣΑΛΟΝΙΚΗΣ\nΑγώνας για μισθούς και συμβάσεις\nΤον συνέλαβαν επειδή αντέδρασε για τα διόδια\nΕπίκαιρες Ερωτήσεις στη Βουλή\nΓια την κατασταλτική μεταναστευτική πολιτική και το φράχτη στον Εβρο.\nΓια την αντιλαϊκή τιμολογιακή πολιτική της ΔΕΗ και τις υπέρογκες αυξήσεις στο ρεύμα.


Στ. Καρτέρης: Οδηγούμαστε στην εξαθλίωση - Νέα Κρήτη\nΣτ. Καρτέρης: Οδηγούμαστε στην εξαθλίωση\nΗμερομηνία δημοσίευσης: 15/01/2016, 09:13\nΤελευταία ενημέρωση: 15/01/2016, 12:19\n«Η κοινωνία οδηγείται στην εξαθλίωση. Αν περάσει αυτή η πρόταση της κυβέρνησης για το ασφαλιστικό, θα καταρρεύσουν τα πάντα».\nΤα παραπάνω εκτιμά ο πρόεδρος της Διοικούσας Επιτροπής του Οικονομικού Επιμελητηρίου Σταύρος Καρτέρης μιλώντας στο Ράδιο 9,84.\nΑναφερόμενος στις προτάσεις του Επιμελητηρίου, είπε πως σε καμία περίπτωση οι εισφορές και οι φόροι δεν πρέπει να ξεπερνούν το 50% του καθαρού εισοδήματος του ελεύθερου επαγγελματία, ανεξαρτήτως εισοδήματος, και πως τα ταμεία θα πρέπει να είναι τρία συν ένα επικουρικό.\nΔιευκρίνισε ότι παρότι θεσμοθετημένος σύμβουλος του κράτους το Οικονομικό Επιμελητήριο ουδέποτε ρωτήθηκε για τη συγκρότηση της πρότασης της κυβέρνησης, «αν και σήμερα η κυβέρνηση αντιλαμβάνεται, αλλά μέχρι εκεί, ποια είναι η κατεύθυνση που πρέπει να κινηθεί».\nΕντωμεταξύ σ ήμερα στο Ηράκλειο οι παραγωγικοί και επιστημονικοί φορείς, με πρωτοβουλία του Εμπορικού Συλλόγου, κάνουν το πρώτο βήμα προκειμένου να συγκεκριμενοποιήσουν την πρόταση που θα καταθέσουν στην κυβέρνηση για το ασφαλιστικό αλλά υπό το πρίσμα της ανάπτυξης.


Χορήγηση χρωστικών στα Κόκκινα και Mosaic καναρίνια | PetBirds\nΧορήγηση χρωστικών στα Κόκκινα και Mosaic καναρίνια\nPublish date 3 Φεβ 2014\nΕνημερώθηκε 7 Νοε 2015\nΤα καναρίνια Κόκκινου Παράγοντα μπορούν να πάρουν τόσο κόκκινο χρώμα όσο τους επιτρέπουν τα γονίδια τους, ανεξάρτητα από την ποσότητα των χρωστικών που τους χορηγούμε. Με βάση αυτό το γεγονός, η επιλεκτική αναπαραγωγή είναι απαραίτητη για την παραγωγή καλών εκθεσιακών πουλιών.\nΌσον αφορά τα Καναρίνια Mosaic, υπάρχει ένα στοιχείο που πρέπει να ληφθεί υπόψη. Όταν ξεκινάτε την προετοιμασία τους για αναπαραγωγή, θα πρέπει να αφαιρείτε το Ρούψεν από το μείγμα σπόρων τους για να αποφύγετε το κιτρίνισμα των φτερών πτήσης και της ουράς, το οποίο θεωρείται ελάττωμα στους διαγωνισμούς.\nΟ χρωματισμός των Κόκκινων Καναρινιών\nΞεκινώ τη χορήγηση χρωστικών στα καναρίνια Κόκκινου Παράγοντα (εκτός τα Mosaic) δύο μήνες προτού να ενώσω τα ζευγάρια για αναπαραγωγή. Είναι ανάγκη η χρωστική ουσία να απορροφηθεί από τον κρόκο του αυγού, έτσι ώστε όταν εκκολαφθούν οι νεοσσοί, τα φτερά πτησης αλλά και η ουρά τους να είναι κόκκινα.\nΧρησιμοποιώντας Καροφύλλη ως χρωστική για πολλά χρόνια, δεν έχω δει καμία βλαβερή επίπτωση στα πουλιά. Η Καροφύλλη χρησιμοποιείται από ζωολογικούς κήπους σε όλη τη χώρα, για τη διατήρηση του χρώματος στα πτηνά τους. Οι ζωολογικοί κήποι κάνουν έρευνες συνεχώς για τη διατήρηση της υγείας των πτηνών τους.\nΗ Πάπρικα ως Χρωστικό Μέσο\nΗ Πάπρικα χρησιμοποιούνταν ως χρωστικό μέσο πριν από πολλά χρόνια, αλλά η Καροφύλλη είναι ένα πολύ καλύτερο και αποδεκτό προϊόν. Εκτρέφω Καναρίνια από το 1978 και δεν έχω χρησιμοποιήσει ποτέ Πάπρικα στην προετοιμασία των πουλιών μου για τους διαγωνισμούς. Έχω χρησιμοποιήσει πολλά άλλα προϊόντα για τον χρωματισμό των πουλιών μου, αλλά νομίζω ότι κανένα δεν μπορεί να συγκριθεί με την Καροφύλλη.\nΟ χρωματισμός των καναρινιών Mosaic\nΗ διαδικασία χρωματισμού είναι διαφορετική στα καναρίνια Mosaic. Σε αυτά δεν χορηγούμε χρωστικές, μέχρι να γίνουν οι νεοσσοί τους 6 εβδομάδων.\nΟ κριτής Geoff Walker από την Αγγλία, μου απάντησε σε σχετική ερώτηση ότι η έναρξη χορήγησης χρωστικών στους νεοσσούς, θα πρέπει να γίνεται στις 21 ημέρες. Ρώτησα επίσης αρκετούς εκτροφείς Μωσαϊκών οι οποίοι μου είπαν ότι οι 21 ημέρες είναι πάρα πολύ λίγες και μου πρότειναν 30 έως 42 ημέρες.\nΑυτή η διάσταση απόψεων πάνω στο θέμα, με έκανε να ψάξω περισσότερες απαντήσεις στο δικό μου κοπάδι. Χωρίζω συνήθως τα νεαρά πουλιά από τους γονείς τους στις 21 ημέρες με χώρισμα στη ζευγαρώστρα. Όταν εξέτασα τα φτερά πτήσης και την ουρά των μικρών, διαπίστωσα ότι υπήρχαν ακόμη αιμοφόρα αγγεία, που σημαίνει ότι εάν επρόκειτο να ταιστούν με χρωστική σε αυτό το σημείο (21 ημέρες), τότε το χρώμα θα εμφανιζόταν στα φτερά πτήσης και την ουρά μέσω της άμεσης τροφοδοσίας τους με αίμα. Επειδή σε αυτή τη φάση το φτερό εξακολουθεί να μεγαλώνει, ο χρωματισμός τους θα είναι ανομοιόμορφος με αποτέλεσμα το πουλί να χάνει βαθμούς στο διαγωνισμό.\nΕξέτασα τα ίδια πουλιά στις 30 ημέρες από τη γέννησή τους και διαπίστωσα ότι τα φτερά πτήσης και η ουρά δεν είχαν πλέον αιμοφόρα αγγεία. Επομένως, αυτή θα ήταν μια καλύτερη ημερομηνία για την έναρξη χορήγησης χρωστικών στα Μωζαικ.\nΣτη συνέχεια περίμενα άλλες δέκα μέρες ώστε να αφήσω ένα περιθώριο ασφαλείας, δεδομένου ότι όλα τα μικρά δεν μεγαλώνουν με τον ίδιο ρυθμό. Το συμπέρασμα στο οποίο κατέληξα ήταν ότι στα Mosaic καναρίνια θα πρέπει να χορηγούνται χρωστικές από την 42η ημέρα της ζωής τους και μετά ή αλλιώς, 6 εβδομάδες μετά τη γέννηση τους. Με αφορμή αυτό το άρθρο, υπήρξαν και άλλοι εκτροφείς που έκαναν παρόμοια έρευνα στα πουλιά τους και κατέληξαν στο ίδιο συμπέρασμα.\nΚάτι άλλο που θα ήθελα να προτείνω είναι, αν εκτρέφετε κόκκινα καναρίνια και Μωσαϊκά στον ίδιο χώρο, προτιμήστε να τοποθετήσετε στις ψηλότερες σειρές των κλουβιών τα Μωσαϊκά και χαμηλότερα τα Κόκκινα ώστε να μην πέφτουν κατά λάθος χρωστικές στην τροφή των Μωσαϊκών και καταστρέψουν την προσπάθειά σας.\nΔυστυχώς δεν υπάρχουν εκτεταμένες έρευνες πάνω στα καναρίνια όπως αυτές που υπάρχουν για τα κοτόπουλα ή τα περιστέρια. Επομένως, καλό θα ήταν οι εκτροφείς καναρινιών να καταγραφούν και να μοιράζονται τις παρατηρήσεις, τους προκειμένου να βοηθήσουν τους συναδέλφους τους. Οι συγκεκριμένες παρατηρήσεις μου ισχύουν και για τα Λιποχρωμικά και για τα Μελανινικά πουλιά Μωσαικού τύπου.\nΔιατροφή κόκκινων μωσαϊκών\nLikes: Οι Maria Tito, Μιχαλης Π, Panagiota. και 4 άλλοι\nΕτικέτες: καναρίνια χρώματος χρωστικές\nΗ μοναδική μελέτη που βρήκα και αφορά τη χορήγηση χρωστικής στα μωσαϊκού τύπου καναρίνια.


Κιάτο Κορινθίας: Σε κώμα 2χρονο Ρομά- Καταγγέλλει το σύντροφό της, η μητέρα του αγοριού. – Nantia Report\nΣτο Νοσοκομείο της Κορίνθου μεταφέρεθηκα αργά το βράδυ, δίχρονο αγοράκι Ρομά, σε κωματώδη κατάσταση. Το Ρομά σύντροφό της, καταγγέλλει η μητέρα του νηπιου.\nΚλεισμένο για τρεις ημέρες στο παράπηγμα όπου ζουν στο Κιάτο Κορινθίας, καταγγέλει η 22άχρονη μητέρα ότι κρατούσε το δίχρονο γιο της, ο σύντροφός της, έπειτα από άγριο ξυλοδαρμό.\nΑργά το απόγευμα του Σαββάτου (30/11) μετέφερε το αγόρι σε κωματώδη κατάσταση και αιμορραγία στο Νοσκομείο της Κορίνθου. Συμφωνα με όσα ανέφερε στους γιατρούς ο βιολογικός πατέρας του παιδιού βρίσκεται έγκλειστος στις φυλακές Ναυπλίου, με καταδικαστικές αποφάσεις, για ληστείες και ναρκωτικά, με το 40άχρονο σύντροφός της να εξαναγκάζει την 22άχρονη σε επαιτεία στα φανάρια. Στο κλάμα του αγοριού, οπως καταγγέλει η 22άχρονη μητέρα, ο σύντροφός της, χτύπησε το νήπιο αγόρι, με αποτέλεσμα να πέσει σε κώμα, ενω στη συνέχεια δεν της επέτρεπε να το μεταφέρει στο Νοσοκομείο.\nΑμεσα απο το ιατρικονοσηλευτικο προσωπικό, ενημερώθηκε η Ασφάλεια του Κιάτου, για την αναζήτηση στο πλαίσιο του αυτοφώρου και τη σύλληψή του Ρομά.\nΟ συντονιστής του Νοσοκομείου Κορίνθου, Αναστάσιος Γκιολής, σε δηλώσεις του στο korinthostv.gr αναφέρει ότι το δίχρονο αγοράκι, φέρει σοβαρά κατάγματα και αιμορραγούσε κατά τη μεταφορά του στο Νοσοκομείο.\nΤο αγοράκι διασωληνώθηκε και συνοδεία δύο γιατρών, μεταφέρθηκε στο Νοσοκομείο «Αγλαΐα Κυριακού», όπου και νοσηλεύεται σε κρίσιμη κατάσταση.


Ελληνιάδης: «Όλοι ενωμένοι για την άνοδο στην Α1» - Panionianea Ελληνιάδης: «Όλοι ενωμένοι για την άνοδο στην Α1» - Panionianea\nHome > slide > Ελληνιάδης: «Όλοι ενωμένοι για την άνοδο στην Α1»\nΕλληνιάδης: «Όλοι ενωμένοι για την άνοδο στην Α1»\nΟ νέος αθλητικός διευθυντής του Πανιωνίου, Σταύρος Ελληνιάδης, μίλησε για τη νέα του συνεργασία με τους «κυανέρυθρους» και τις απαιτήσεις που υπάρχουν πλέον στην ομάδα.\nΟ 49χρονος παράγοντας αναφέρθηκε στο ανταγωνιστικό πρωτάθλημα της Α2 και επισήμανε τι είναι αυτό που χρειάζεται ο Πανιώνιος, προκειμένου να πετύχει την άνοδο στην Α1.\nΑναλυτικά όσα δήλωσε στην ιστοσελίδα "sport-fm":\nΓια τη νέα του συνεργασία με τον Πανιώνιο και την επιλογή του να πάει εκεί: «Είναι μεγάλη μου τιμή να συμμετέχω σε μία τόσο ιστορική ομάδα, όπως ο Πανιώνιος. Έχω ξαναδουλέψει στο σύλλογο και ξέρω πόση δύναμη του δίνει ο κόσμος του. Ήταν η πρώτη ομάδα που μου έδωσε την ευκαιρία και δούλεψα στην Α1 κι αισθάνομαι ότι χρωστάω πολλά και στον Πανιώνιο και στους ανθρώπους του για όσα έκαναν για μένα και θα προσπαθήσω να δώσω όλες μου τις δυνάμεις, ώστε να πετύχουμε τους στόχους που έχουμε».\nΓια τις διαφορές στις ανάγκες της τωρινής ομάδας, από εκείνη του 2001-02, όταν και ήταν στο ίδιο πόστο: «Τώρα ο Πανιώνιος κάνει μια νέα προσπάθεια να ξαναπάει στην Α1, με έναν πολύ ισχυρό διοικητικό παράγοντα, τον κ. Βαρουξάκη και με έναν πολύ καλό προπονητή, τον Νίκο Οικονόμου. Είναι πολύ διαφορετικές και οι συνθήκες και αυτές οι δύο ομάδες. Τότε ήταν μια ομάδα της Α1 που πρωταγωνιστούσε, ενώ τώρα προσπαθεί να χτιστεί και να πετύχει πάλι την άνοδο στην Α1».\nΓια το τι είναι αυτό που χρειάζεται ο Πανιώνιος, προκειμένου να πετύχει την άνοδο στην Α1: «Αυτό που χρειάζεται είναι όλοι, οι παίκτες, ο προπονητής, η διοίκηση κι ο κόσμος, να είναι αγαπημένοι και μονιασμένοι. Να είναι όλοι μαζί, γιατί όταν όλοι είναι μαζί προς την ίδια κατεύθυνση, μπορούν να πετύχουν πάρα πολλά».\nΓια τα πλάνα του «Ιστορικού», εν όψει της νέας απαιτητικής χρονιάς στην Α2: «Το πρωτάθλημα είναι πάρα πολύ ανταγωνιστικό. Φαίνεται ότι είναι πολλές οι ομάδες που έχουν δυναμώσει. Ο Πανιώνιος θέλει να είναι κι αυτός ανταγωνιστικός. Έχει στόχο την άνοδο και θα προσπαθήσουμε με όλες μας τις δυνάμεις να το πετύχουμε. Από εκεί και πέρα, ξαναλέω ότι το πρωτάθλημα είναι πάρα πολύ ανταγωνιστικό. Υπάρχουν 6-7 ομάδες πάρα πολύ δυνατές και νομίζω ότι θα γίνει ένα ωραίο πρωτάθλημα».\nΓια το αν υπάρχει η προοπτική προσθήκης ενός ξένου παίκτη στην ομάδα: «Βέβαια, υπάρχει. Συζητάμε διάφορες περιπτώσεις ξένων παικτών, κοινοτικών μάλιστα. Και νομίζω ότι είμαστε στη σωστή κατεύθυνση για τους παίκτες που κυνηγάμε».\nΓια το αν θα παραμείνουν παίκτες από το περσινό ρόστερ και τη νέα σεζόν: «Ναι, νομίζω ότι το σκέφτονται να παραμείνουν στην ομάδα παίκτες από το παλιό ρόστερ. Ο κόουτς θα αποφασίσει να κρατήσει κάποια παιδιά από την περσινή ομάδα, όπως είναι ο Μίχαλος».\nΓια το ταλέντο που υπάρχει στους νέους παίκτες, με αφορμή την πρόσφατη επιτυχία της Εθνικής Νέων, και την απόκτηση του Σωτήρη Μπιλλή από τον Πανιώνιο: «Η Εθνική Νέων Ανδρών έχει ένα πάρα πολύ καλό σύνολο, υπάρχουν πολλά ταλέντα στην ομάδα. Ο Μπιλλής είναι ένα από αυτά τα παιδιά, τα οποία έχουν πολύ ταλέντο και αξίζουν να παίρνουν χρόνο συμμετοχής στις ομάδες τους. Να δώσουμε συγχαρητήρια στα παιδιά αυτά που ανέβασαν την Εθνική στην πρώτη κατηγορία, γιατί εκεί πρέπει να ανήκει. Η Ελλάδα έχει μεγάλο και πλούσιο ταλέντο στα παιδιά, τα οποία μπορούν να επανδρώσουν την Εθνική Ανδρών. Νομίζω ότι πρέπει να τολμήσουν οι προπονητές να τα χρησιμοποιήσουν στις ομάδες τους».\nItem Reviewed: Ελληνιάδης: «Όλοι ενωμένοι για την άνοδο στην Α1» Rating: 5 Reviewed By: panionia nea


Πρώτη καταχώρηση: Σάββατο, 21 Απριλίου 2018, 21:19\nΤο δίλημμα «με τη συντηρητική ή με την προοδευτική παράταξη» θέτει ο πρώην υπουργός Εσωτερικών και νυν στέλεχος του Κινήματος Αλλαγής Γιάννης Ραγκούσης σε συνέντευξή του στη «Νέα Σελίδα» και τάσσεται υπέρ της απλής αναλογικής. «Το ΠΑΣΟΚ του Ανδρέα Παπανδρέου, του οποίου ήμασταν μέλη η συντριπτική πλειονότητα στο Κίνημα Αλλαγής, ήταν από την πρώτη στιγμή της ίδρυσής του ξεκάθαρο ως προς την τοποθέτησή του στην Αριστερά. Οι μεταμοντέρνες αποϊδεολογικοποιημένες λογικές, που εξομοιώνουν τη συντηρητική με την προοδευτική παράταξη, απλώς υποκρύπτουν ιδιοτελείς προσωπικές στρατηγικές και πολιτικές καριέρες χωρίς αρχές και αξίες. Ως ΠΑΣΟΚ, μεγαλώσαμε επικρίνοντας το ΚΚΕ για το ιστορικό λάθος "τι Πλαστήρας, τι Παπάγος". Ενα ιστορικό λάθος που το πλήρωσαν ακριβά τόσο η χώρα όσο και η δημοκρατική - προοδευτική παράταξη» αναφέρει συγκεκριμένα ο κ. Ραγκούσης. Σε αυτό το πλαίσιο, διαμηνύει πως δεν είναι διατεθειμένος να γίνει «συνένοχος στη διάπραξη του ίδιου ιστορικού λάθος».\nΤελευταία ενημέρωση: Σάββατο, 21 Απριλίου 2018, 21:19